open-index/open-wikipedia-markdown huggingface dataset:
സാൻ മാറ്റെയോ കൗണ്ടി

**സാൻ മാറ്റെയോ കൗണ്ടി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തു സ്ഥിതി ചെയ്യുന്ന ഒരു കൗണ്ടിയാണ്. 2010 ലെ സെൻസസ് പ്രകാരം കൗണ്ടിയിലെ ആകെ ജനസംഖ്യ 718,451 ആയിരുന്നു. ഈ കൗണ്ടിയുടെ ആസ്ഥാനം റെഡ്‍വുഡ് നഗരമാണ്.

## ചരിത്രം
1850 ൽ കാലിഫോർണിയയ്ക്കു സംസ്ഥാനപദവി ലഭിച്ചതിനു ശേഷം രൂപീകരിക്കപ്പെട്ട കാലിഫോർണിയയിലെ 18 യഥാർത്ഥ കൌണ്ടികളിലൊന്നായിരുന്ന സാൻ ഫ്രാൻസിക്കോ കൌണ്ടി വിഭജിച്ച് 1856 ൽ രൂപീകരിച്ചതാണ് സാൻ മാറ്റെയോ കൌണ്ടി.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം, ഈ കൗണ്ടിയുടെ ആകെ വിസ്തീർണ്ണം 741 ചതുരശ്ര മൈൽ (1,920 ചതുരശ്ര കിലോമീറ്റർ) ആണ്. ഇതിൽ 448 ചതുരശ്ര മൈൽ (1,160 ചതുരശ്ര കിലോമീറ്റർ) പ്രദേശം കര ഭൂമിയും ബാക്കി 293 ചതുരശ്ര മൈൽ (760 ചതുരശ്ര കിലോമീറ്റർ) പ്രദേശം (40%) ജലം ഉൾപ്പെട്ടതുമാണ്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
സജാമാ ദേശീയോദ്യാനം

ബൊളീവിയയിലെ ഓറൂറോ ഡിപ്പാർട്ട്മെൻറിൽ സ്ഥിതിചെയ്യുന്ന ഒരു ദേശീയ ഉദ്യാനമാണ്. ഇത് ചിലിയിലെ ലോക്ക ദേശീയോദ്യാനത്തിനു സമീപത്തായാണ് സ്ഥിതിചെയ്യുന്നത്. അടുത്താണ്. അയ്മാരാ എന്നു വിളിക്കപ്പെടുന്ന തദ്ദേശീയ ജനതയുടെ സ്വദേശമാണ് ഈ ദേശീയോദ്യന മേഖല. അവരുടെ പുരാതന സംസ്കാരത്തിൻറെ സ്വാധീനം ദേശീയോദ്യാനത്തിലെ മുഴുവൻ ഭാഗങ്ങളിലും കാണാവുന്നതാണ്. ഈ ദേശീയോദ്യാനത്തിൽ തനതായ സാംസ്കാരിക കലാരൂപങ്ങളും പാരിസ്ഥിതിക അത്ഭുതങ്ങളും അടങ്ങിയിരിക്കുന്നതിനാൽ ഇത് എക്കോടൂറിസത്തിന്  ഉത്തമ മാതൃകയായ പ്രദേശമാണ്. വിവിധങ്ങളായ തദ്ദേശീയ സസ്യങ്ങളും മൃഗങ്ങളും ഈ പ്രദേശത്തു മാത്രമുള്ളവയാണ്. അതിനാൽ ഇതിൻറെ തുടർച്ചയായാ പരിരക്ഷണം വലിയ പരിസ്ഥിതി പ്രാധാന്യമുള്ളതായി കരുതപ്പെടുന്നു.

## ചരിത്രം
ബൊളീവിയയിലെ ഏറ്റവും പഴക്കമുള്ള ദേശീയോദ്യാനമാണ് സജാമ ദേശീയോദ്യാനം. മദ്ധ്യ ആൻ‌ഡിയൻ‌ ഡ്രൈ പുനാ ഇക്കോറെജിയനിൽ‌ ഈ ദേശീയോദ്യാനം സ്ഥിതിചെയ്യുന്നു. 4,200 മുതൽ 6,542 മീറ്റർ വരെ (13,780 മുതൽ 21,463 അടി വരെ) ഉയരമുള്ള ആൻ‌ഡിയൻ ലാൻഡ്‌സ്‌കേപ്പാണ് ഇവിടുത്തെ പ്രത്യേകത. 6542 മീറ്റർ ഉയരമുള്ള ബൊളീവിയയിലെ ഏറ്റവും ഉയരമുള്ള പർവ്വതമായ സജാമ എന്ന അഗ്നിപർവ്വതത്തിന്റെ ഹിമ കോൺ ഇതിൽ ഉൾപ്പെട്ടിരിക്കുന്നു. പയച്ചാറ്റ അഗ്നിപർവ്വത സമൂഹവും ഈ ദേശീയോദ്യാന പരിധിയിലാണ്.

## അവലംബം

വർഗ്ഗം:ബൊളീവിയയിലെ ദേശീയോദ്യാനങ്ങൾ
ഷെയ്ലീൻ വുഡ്ലി

**ഷെയ്ലീൻ ഡിയാൻ വുഡ്ലി** (ജനനം: നവംബർ 15, 1991) ഒരു അമേരിക്കൻ അഭിനേത്രിയും ആക്റ്റിവിസ്റ്റുമാണ്. *ദി ഡൈവേർജന്റ്* ചലച്ചിത്രപരമ്പരയിലെ റ്റിസ് പ്രിയർ, *ദി സീക്രട്ട് ലൈഫ് ഓഫ് ദി അമേരിക്കൻ ടീനേജർ* എന്ന ചിത്രത്തിലെ ആമി എന്നീ വേഷങ്ങളിലൂടെ ജനശ്രദ്ധ നേടി. 
കാലിഫോർണിയയിലെ സാൻ ബർണാർഡോനോ കൗണ്ടിയിൽ ജനിച്ച വുഡ്ലി സിമി വാലിയിൽ ആണ് വളർന്നത്. ആന്റണി മെയിൻഡൽനോടൊപ്പം അഭിനയ ക്ലാസ്സുകളിൽ പങ്കെടുത്ത അവർ *റീപ്ലേസിങ് ഡാഡ്* (1999) എന്ന ടെലിവിഷൻ സിനിമയിലൂടെ അരങ്ങേറ്റം നടത്തി. തുടർന്ന് ടെലിവിഷനിൽ ധാരാളം അതിഥി വേഷങ്ങൾ അവതരിപ്പിച്ചു. *എ പ്ലേസ് കോൾഡ് ഹോം* (2004), *ഫെലിസിറ്റി: ആൻ അമേരിക്കൻ ഗേൾ അഡ്വെഞ്ചർ* എന്നീ വേഷങ്ങൾ ശ്രദ്ധേയമായി. 

എച്ച്ബിഒ അവതരിപ്പിച്ച *ബിഗ് ലിറ്റിൽ ലൈസ്* എന്ന പരമ്പരയിൽ ജെയ്ൻ ചാപ്മാൻ എന്ന വേഷം  അഭിനയിച്ചത്. അതിൽ പ്രീമിയം ടൈം അവാർഡിനായി പ്രീമിയം ടൈം അവാർഡിന് നാമനിർദ്ദേശം ചെയ്യപ്പെട്ടു. *ദ ഡെസെൻഡന്റ്സ്* (2011), *ദ സ്പെക്ടാക്കുലർ നൗ* (2013) മുതലായ ചിത്രങ്ങളിൽ വൂഡ്ലിയുടെ പ്രകടനം ശ്രദ്ധേയമാണ്. *ദ ഡെസെൻഡന്റ്സലെ* അഭിനയത്തിന് മികച്ച സഹനടിക്കുള്ള ഗോൾഡൻ ഗ്ലോബ് അവാർഡ് നാമനിർദ്ദേശം ലഭിക്കുകയും മികച്ച സഹനടിക്കുള്ള ഇൻഡിപെൻഡന്റ് സ്പിരിറ്റ് അവാർഡ്, കാൻ ട്രോഫീ ഷൊപ്പാർഡ് എന്നിവ വിജയിക്കുകയും ചെയ്തു. ദ സ്പെക്ടാക്കുലർ നൗവിലെ അഭിനയത്തിന് സൺഡാൻസ് ഫിലിം ഫെസ്റ്റിവൽ സ്പെഷ്യൽ ജൂറി പുരസ്കാരം നേടി.

2014-ൽ, വെറോണിക്ക റോത്തിന്റെ പ്രശസ്ത മായ *[[ഡൈവേർജന്റ്]]* നോവൽ പരമ്പരയുടെ അതേ പേര് തന്നെയുള്ള ചലച്ചിത്ര ആവിഷ്കരണത്തിൽ വുഡ്ലി ബിയാട്രിസ് “ട്രിസ്” പ്രിയർ എന്ന കഥാപാത്രത്തെ അവതരിപ്പിച്ചു. പിന്നീട് 2014 ൽ, വുഡ്ലി *[[ദ ഫോൾട്ട് ഇൻ അവർ സ്റ്റാർസ് (ചലച്ചിത്രം)|ദ ഫോൾട്ട് ഇൻ അവർ സ്റ്റാർസ്]]* എന്ന ചിത്രത്തിൽ ഹേസൽ ഗ്രെയ്സ് ലാൻകസ്റ്റർ എന്ന വേഷം അവതരിപ്പിച്ചു. ജോൺ ഗ്രീനിന്റെ അതേ പേര് തന്നെയുള്ള നോവലിന്റെ ചലച്ചിത്രാവിഷ്കാരമായിരുന്നു ഇത്. ഒരു ക്യാൻസർ സപ്പോർട്ട് ഗ്രൂപ്പിൽ നിന്ന് പരിചയപ്പെട്ട സമപ്രായക്കാരനുമായി പ്രണയത്തിലാവുന്ന പതിനാറ് വയസ്സുകാരിയായ ഒരു ക്യാൻസർ രോഗിയുടെ വേഷമായിരുന്നു ഈ ചിത്രത്തിൽ വുഡ്ലി അവതരിപ്പിച്ചത്. 
## മുൻകാലജീവിതം
വുഡ്‌ലി വളർന്നത് കാലിഫോർണിയയിലെ സിമി വാലിയിലാണ്. അമ്മ ലോറി (നീ വിക്ടർ),  ഒരു സ്കൂൾ ഉപദേഷ്ടാവും അച്ഛൻ ലോണി വുഡ്‌ലി, സ്കൂൾ പ്രിൻസിപ്പലുമാണ്.   അവർക്ക് ഒരു ഇളയ സഹോദരനുണ്ട്. 

പതിനഞ്ചാമത്തെ വയസ്സിൽ അവർക്ക് സ്കോലിയോസിസ് ഉണ്ടെന്ന് കണ്ടെത്തി.  അവരുടെ നട്ടെല്ല് കൂടുതൽ വളയുന്നത് തടയാൻ നെഞ്ചിൽ നിന്ന് ഇടുപ്പിലേക്ക് പ്ലാസ്റ്റിക് ബ്രേസ് ഇട്ടു.  വുഡ്‌ലി സിമി വാലി ഹൈസ്‌കൂളിൽ ചേർന്നു.നാലാം വയസ്സിൽ മോഡലായി. ആന്റണി മെയിൻഡിന്റെ അഭിനയ ക്ലാസുകളും പങ്കെടുത്തു. 

## അഭിനയജീവിതം

### ചലച്ചിത്രം

### ടെലിവിഷൻ

### സംഗീത വീഡിയോകൾ

### വീഡിയോ ഗെയിമുകൾ

## അവലംബം

വർഗ്ഗം:1991-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ടെലിവിഷൻ നടിമാർ
അലൻ റിക്മൻ

**അലൻ സിഡ്നി പാട്രിക് റിക്മാൻ ** (21 February 1946&nbsp;– 14 January 2016) നിരവധി ചലച്ചിത്രങ്ങളിലും നാടകങ്ങളിലും വേഷമിട്ട ഇംഗ്ലീഷ് നടനും സംവിധായകനുമാണ്. റോയൽ അക്കാദമി ഒവ് ഡ്രമാറ്റിക് ആർട്ട് ഇൻ ലൻഡനിൽ പരിശീലിച്ച അദ്ദേഹം റൊയൽഷേക്സ്പിയർ കമ്പനി അംഗവുമാണ്. ഡൈ ഹാർഡൈലെ ഹാൻസ് ഗ്രുബെറും ഹാരിപോട്ടറിലെ സെവെറസ് സ്നെയ്പും ആഗോള പ്രശസ്തി നേടിക്കൊടുത്തു.
## Filmography

## അവലംബങ്ങൾ

വർഗ്ഗം:1946-ൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ഇംഗ്ലീഷ്-ഭാഷാ ചലച്ചിത്രസംവിധായകർ
ആന്തരിക ഊർജ്ജം

ഒരു വ്യൂഹത്തിൽ ആന്തരികമായി ഉള്ള ഊർജ്ജമാണ് താപഗതികത്തിൽ **ആന്തരിക ഊർജ്ജം** എന്നു പറയുന്നത്. ഇതിൽ നിന്ന് വ്യൂഹം സഞ്ചരിക്കുന്നതുവഴിയുണ്ടാവുന്ന ഗതിക ഊർജ്ജവും വ്യൂഹത്തിന്റെ സ്ഥാനം മൂലമുള്ള സ്ഥിതികോർജ്ജവും ഒഴിവാക്കപ്പെട്ടിരിക്കുന്നു. വ്യൂഹത്തിന്റെ ആന്തരികാവസ്ഥയിലുള്ള മാറ്റം മൂലം ഊർജ്ജത്തിലുണ്ടാവുന്ന വ്യത്യാസം ആന്തരികഊർജ്ജം മുഖേന അളക്കപ്പെടുന്നു.

പ്രവൃത്തി ചെയ്തോ താപം കൈമാറ്റം ചെയ്തോ ദ്രവ്യം കൈമാറ്റം ചെയ്തോ ഒരു വ്യൂഹത്തിന്റെ ആന്തരിക ഊർജ്ജത്തിൽ വ്യത്യാസം വരുത്താവുന്നതാണ്.  ദ്രവ്യം കൈമാറ്റം ചെയ്യൽ ചുവരുകളുപയോഗിച്ച് തടഞ്ഞിട്ടുള്ള വ്യൂഹങ്ങളെ അടഞ്ഞ വ്യൂഹങ്ങൾ എന്നുപറയുന്നു. താപഗതികത്തിന്റെ ആദ്യനിയമം പറയുന്നത്  ഒരു വ്യൂഹത്തിന്റെ ആന്തരികോർജ്ജത്തിലെ വർദ്ധനവ് അതിലേക്ക് ചേർക്കപ്പെട്ട ആകെ താപത്തിന്റെയും ചുറ്റുപാടുകൾ ആ വ്യൂഹത്തിന്റെ മേൽ ചെയ്ത പ്രവൃത്തിയുടെയും തുകയാണെന്നാണ്. വ്യൂഹത്തിന്റെ ചുവരുകൾ ദ്രവ്യമോ ഊർജ്ജമോ കടത്തിവിടുന്നില്ലെങ്കിൽ അത്തരം വ്യൂഹത്തെ ഒറ്റപ്പെട്ട വ്യൂഹം എന്നുപറയുന്നു. ഇവയുടെ ആന്തരികോർജ്ജത്തിന് യാതൊരു മാറ്റം സംഭവിക്കുന്നതല്ല.

ഒരു താപഗതിക വ്യൂഹത്തിന്റെ രണ്ട് കാർഡിനൽ സ്റ്റേറ്റ് ഫലനങ്ങളിലൊന്നാണ് ആന്തരിക ഊർജ്ജം.

വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ
കൊളാബ

മുംബൈ നഗരത്തിലെ ഒരു പ്രദേശമാണ് **കൊളാബ**. പതിനാറാം നൂറ്റാണ്ടിൽ പോർച്ചുഗീസ് ഭരണത്തിൻ കീഴിൽ കാൻഡിൽ എന്നറിയപ്പെട്ട ഒരു ദ്വീപായിരുന്നു ഇവിടം. പതിനേഴാം നൂറ്റാണ്ടിന്റെ അവസാനഭാഗത്ത് ബ്രിട്ടീഷ് ഭരണത്തിൻ കീഴിൽ കോളിയോ എന്ന പേരിൽ അറിയപ്പെട്ടു.

## ചരിത്രം

പോർച്ചുഗീസ് ഭരണകാലത്തെ കൊളാബ എന്ന ദ്വീപും  ലിറ്റിൽ കൊളാബ എന്ന ചെറുദ്വീപും ചേർന്ന പ്രദേശമാണ് ഇന്നത്തെ കൊളാബയായത്. തദ്ദേശീയരായ കോളികളുടെ ഭാഷയിലെ കോളാഭാത് എന്ന വാക്കിൽ നിന്നാണ് ഈ പേര് വന്നതെന്ന് കരുതപ്പെടുന്നു.

സപ്തദ്വീപുകളുടെ ഭാഗമായ ഇവ 1534-ലെ ബാസ്സീൻ ഉടമ്പടിപ്രകാരം പോർച്ചുഗീസ് അധീനതയിലായ ഈ ദ്വീപുകൾ ഇംഗ്ലണ്ടിലെ ചാൾസ് രണ്ടാമൻ പോർചുഗലിലെ കാതറീൻ രാജകുമാരിയെ വിവാഹം ചെയ്തതിനെ തുടർന്ന് മുംബൈയിലെ മറ്റു ദ്വീപുകളോടൊപ്പം ഇംഗ്ലണ്ടിന് സ്ത്രീധനമായി നൽകപ്പെട്ടു. ഈ കൈമാറ്റം അംഗീകരിക്കുവാൻ പോർച്ചുഗീസ് ഉദ്യോഗസ്ഥർ കാണിച്ച വൈമനസ്യം ചാൾസ് രണ്ടാമനെ ക്ഷുഭിതനാക്കുകയും അദ്ദേഹം ഈ സ്ഥലം ഈസ്റ്റ് ഇന്ത്യാ കമ്പനിക്ക് പാട്ടത്തിന് നൽകുകയും ചെയ്തു.

ലിറ്റിൽ കൊളാബ 1762 വരെയും പോർച്ചുഗീസ് നിയന്ത്രണത്തിൽ തന്നെയായിരുന്നു. 1743-ൽ റിച്ചാർഡ് ബ്രോട്ടൺ എന്ന വ്യക്തി ഈ ദ്വീപുകൾ പാട്ടത്തിനെടുത്തിരുന്നു. 1796-ൽ ഇതൊരു സൈനികത്താവളം കൂടിയായി. 1826-ൽ കൊളാബ നിരീക്ഷണാലയം സ്ഥാപിക്കപ്പെട്ടു. 1838-ൽ കൊളാബ കോസ്‌വേ പൂർത്തിയായതോടെ ഇരു ദ്വീപുകളും തമ്മിൽ ബന്ധിപ്പിക്കപ്പെട്ടു. കോട്ടൺ ഗ്രീൻ കേന്ദ്രീകരിച്ചുള്ള പരുത്തിവ്യാപാരത്തോടൊപ്പം കൊളാബ ഒരു വ്യാവസായിക-സാമ്പത്തിക മേഖലയായി വളർന്നു. 
അഫ്ഗാൻ ചർച്ച് എന്ന പേരിൽ പ്രശസ്തമായ ആംഗ്ലിക്കൻ ചർച്ച് 1858-ലാണ് പൂർത്തിയായത്. 1872-ൽ കൊളാബ ഒരു മുനിസിപ്പൽ വാർഡ് ആയിത്തീർന്നു. 1873-ൽ കുതിര വലിക്കുന്ന ട്രാമുകൾ ഓടിത്തുടങ്ങി. 1875-ൽ പണികഴിക്കപ്പെട്ട സസ്സൂൺ ഡോക്ക് ഈ മേഖലയുടെ വികസനത്തിന് ആക്കം കൂട്ടി.

## പ്രധാന ആകർഷണങ്ങൾ
*കൊളാബ കോസ്‌വേ
*ഗേറ്റ്‌വേ ഓഫ് ഇന്ത്യ
*സസ്സൂൺ ഡോക്ക്
*പ്രോങ്ങ്സ് ലൈറ്റ് ഹൗസ്
*ബല്ലാർഡ് എസ്റ്റേറ്റ്
*അഫ്ഗാൻ ചർച്ച്
*കൊവാസ്ജി ജഹാംഗീർ ഹാൾ
*പ്രിൻസ് ഓഫ് വേൽസ് മ്യൂസിയം

## അവലംബം

വർഗ്ഗം:മുംബൈയിലെ ജനവാസമേഖലകൾ
ഡെൽ നോർട്ടെ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൻറെ വടക്കു പടിഞ്ഞാറൻ മൂലയിൽ, പസഫിക് മഹാസമുദ്രത്തിനു സമാന്തരമായി ഒറിഗൺ അതിർത്തിക്കു സമീപത്തായി സ്ഥിതിചെയ്യുന്ന ഒരു കൌണ്ടിയാണ് **ഡെൽ നോർട്ടെ കൗണ്ടി**. 2010 ലെ യു.എസ്. സെൻസസ് പ്രകാരമുള്ള ഈ കൗണ്ടിയിലെ ജനസംഖ്യ 28,610 ആയിരുന്നു. ഈ കൗണ്ടിയുടെ ആസ്ഥാനവും കൗണ്ടിയിലെ സംയോജിപ്പിക്കപ്പെട്ട ഏക നഗരവും  ക്രസൻറ് സിറ്റിയാണ്. 

## അവലംബം

വർഗ്ഗം:കാലിഫോർണിയയിലെ കൗണ്ടികൾ
വിൻഡോ മാനേജർ

**വിൻഡോ മാനേജർ** എന്നത് ഗ്രാഫിക്കൽ യൂസർ ഇന്റർഫേസിൽ ഉപയോഗിക്കുന്ന ഒരു സിസ്റ്റം സോഫ്റ്റ്‌വെയർ ആണ്. ഓരോ പ്രോഗ്രാമിനും അതിന്റേതായ വിൻഡോ എന്ന രീതി പിന്തുണക്കുന്ന എല്ലാ ഗ്രാഫിക്കൽ യൂസർ ഇന്റർഫേസുകളിലും ഒരു വിൻഡോ മാനേജർ ഉണ്ടായിരിക്കും. സ്ക്രീനിൽ വിൻഡോസിന്റെ സ്ഥാനം മാറ്റാനും വിവിധ വിൻഡോകൾ മാറിമാറി ഉപയോഗിക്കാനും ഉള്ള സംവിധാനം നൽകുക, വിൻഡോ സ്ക്രീനിൽ എങ്ങനെ ദൃശ്യമാകുന്നു എന്ന് നിർവ്വചിക്കുക  എന്നിവയാണ് ഇവയുടെ ധർമ്മങ്ങൾ. 

വിൻഡോ മാനേജറുകൾ വിവിധ തരത്തിൽ ഉണ്ട്.

* കോമ്പോസിറ്റിങ്ങ് വിൻഡോ മാനേജർ,
* സ്റ്റാക്കിങ്ങ് വിൻഡോ മാനേജർ, 
*ടൈലിങ്ങ് വിൻഡോ മാനേജർ, 
*ഡൈനാമിക്ക് വിൻഡോ മാനേജർ. 

ഇന്ന് സാധാരണ ഉപയോഗിക്കപ്പെടുന്ന വിൻഡോ മാനേജറുകൾ ഒക്കെ കോമ്പോസിറ്റിങ്ങ് വിഭാഗത്തിൽ പെടുന്നവയാണ്. ഓരോ‌ പ്രോഗ്രാമിന്റെയും വിൻഡോകൾ വെവ്വേറെ വരച്ച ശേഷം അവയെ ഒന്നിച്ച് ചേർത്ത് ഒരു സ്ക്രീനിൽ വരക്കുന്ന രീതി ആണ് ഇവ പിൻതുടരുന്നത്. ഇങ്ങനെ ചെയ്യുന്നതിനൊപ്പം അവയുടെ ബാഹ്യരൂപത്തിൽ ആകർഷകമായ പ്രതീതികൾ ചേർക്കാനും സാധിക്കുന്നു. കോംപിസ് (Compiz) ഉപയോഗിച്ച് വിൻഡോകളിൽ വിവിധ 3ഡി ഇഫക്റ്റുകൾ ഉണ്ടാക്കിയെടുക്കാൻ സാധിക്കും. ഗ്നോം 2 വരെ ഉണ്ടായിരുന്ന മെറ്റാസിറ്റി, ഗ്നോം 3 ഇൽ ഉള്ള മട്ടർ (Mutter), കെഡി‌‌ഇ യിലെ കെ വിൻ, കോംപിസ്, വിൻഡോസിലെ ഡെസ്ക്ടോപ്പ് വിൻഡോ മാനേജർ ഒക്കെ കോമ്പോസിറ്റിങ്ങ് വിൻഡോ മാനേജറുകൾക്ക് ഉദാഹരണമാണ്.

ഗ്രാഫിക്കൽ യൂസർ ഇന്റർഫേസിനാവശ്യമായ ഘടകങ്ങൾ ലഭ്യമാക്കുക എന്നതിനപ്പുറം മെനു, ബട്ടണുകൾ, വിൻഡോകൾ ഒക്കെ എങ്ങനെ ദൃശ്യമാകണമെന്നതിനെപ്പറ്റി എക്സ് ഒരു നിർബന്ധവും വയ്ക്കുന്നില്ല. ഇത് സാധാരണയായി ചെയ്യുന്നത് എക്സ് ഉപയോഗിക്കുന്ന പ്രോഗ്രാമുകൾ ആണ്. അതിനാൽ തന്നെ എക്സ് ഉപയോഗിക്കുന്ന ജിയുഐ കൾ എല്ലാം ഒരുപോലെ ആയിരിക്കില്ല. ഇന്നത്തെ ലിനക്സ് അധിഷ്ഠിത കമ്പ്യൂട്ടറുകളിൽ ഇത് ചെയ്യുന്നത് ഡെസ്ക്ടോപ്പ് എൻവയോൺമെന്റിലെ വിൻഡോ മാനേജർ ആണ്.

## അവലംബം

വർഗ്ഗം:ഗ്രാഫിക്കൽ യൂസർ ഇന്റർഫേസ്
വർഗ്ഗം:സിസ്റ്റം സോഫ്റ്റ്‌വെയർ
ഈസ്റ്റ് പാലോ ആൾട്ടോ

**ഈസ്റ്റ് പാലോ ആൾട്ടോ** (E.P.A. എന്നു ചുരുക്കപ്പേര്) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്  സാൻ മാറ്റെയോ കൌണ്ടിയിൽ സ്ഥിതിചെയ്യുന്ന ഒരു നഗരമാണ്. 2010 ലെ അമേരിക്കൻ ഐക്യനാടുകളിലെ കനേഷുമാരി പ്രകാരം ഈ നഗരത്തിലെ ആകെ ജനസംഖ്യ 28,155 ആയിരുന്നു. സാൻഫ്രാൻസിസ്കോ അർദ്ധ ദ്വീപിൽ ഏകദേശം  ഇതു സ്ഥിതി ചെയ്യുന്നത്. സാൻ ഫ്രാൻസിസ്കോയ്ക്കും സാൻ ജോസിനും ഇടയ്ക്ക്  വെറും പകുതിയോളം ദൂരത്തിൽ ഇതു സ്ഥിതിചെയ്യുന്നു.  ഈ നഗരത്തിന്റെ വടക്കും കിഴക്കും ദിക്കുകളിൽ സാൻ ഫ്രാൻസിസ്കോ ഉൾക്കടലും, പടിഞ്ഞാറ് മെൻലോ പാർക്ക് നഗരവും, തെക്ക് ഭാഗമായ പാലോ ആൾട്ടോ നഗരവുമാണ് അതിർത്തികൾ.

 "ഈസ്റ്റ്" പാലോ ആൾട്ടോ എന്ന് വിളിക്കപ്പെടുന്നെങ്കിലും, ഇത് ഒരു തെറ്റായ പരാമർശനമാണെന്നുള്ളതാണു സത്യം. യഥാർത്ഥത്തിൽ പാലോ ആൾട്ടോ നഗരത്തിന്റെ വടക്ക് ഭാഗത്താണ് നഗരം സ്ഥിതിചെയ്യുന്നത്. പാലോ ആൾട്ടോ നഗരത്തിന്റെ ഭാഗമായി പലപ്പോഴും തെറ്റായി കണക്കാക്കപ്പെടാറുണ്ടെങ്കിലും, ഈസ്റ്റ് പാളോ ആൾട്ടോ ഒരു സംയോജിപ്പിക്കപ്പെടാത്ത സമൂഹമായി സ്ഥാപിതമായതുമുതൽ എല്ലായ്പ്പോഴും നഗരം അതിന്റെ അസ്‌തിത്വം പ്രത്യേകമായി നിലനിറുത്തുന്നു. രണ്ടു നഗരങ്ങളും രണ്ടു കൌണ്ടികളിലായി സ്ഥിതിചെയ്യുന്നു. ഈസ്റ്റ് പാലോ ആൾട്ടോ സാൻ മാറ്റിയോ കൗണ്ടിയിലും, പാലോ ആൾട്ടോ സാന്താ ക്ലാര കൌണ്ടിയിലുമായാണ് നിലനിൽക്കുന്നത്. ഈ രണ്ട് നഗരങ്ങളും സാൻ ഫ്രാൻസിസ്ക്വിറ്റോ ക്രീക്കിനാൽ മാത്രം വേർതിരിക്കപ്പെട്ടിരിക്കുന്നു, നഗരങ്ങൾ തമ്മിൽ കൂടുതലായും ബെയ്ഷോർ ഫ്രീവേ പാതയാലുള്ളവിഭജനമാണ് മുന്നിട്ടുനിൽക്കുന്നത്. (ഈസ്റ്റ് പാലോ ആൾട്ടോയുടെ ഭൂരിഭാഗവും ഫ്രീവേ പാതയുടെ വടക്കുകിഴക്കായും എന്നാൽ പാലോ ആൾട്ടോയിലെ  താമസകേന്ദ്രങ്ങൾ നിലനിൽക്കുന്ന ഭാഗങ്ങൾ ഫ്രീവേയുടെ തെക്ക്പടിഞ്ഞാറായുമാണ്  സ്ഥിതിചെയ്യുന്നത്). 2000 ലെ പുനരുജ്ജീവന പദ്ധതികളും ഉയർന്ന വരുമാനക്കാരായ ഗൂഗിൾ, ഫേസ്ബുക്ക് ഉൾപ്പെടെയുള്ള കമ്പനികളിലെ  ഉന്നത സാങ്കേതിക വിദഗ്ദ്ധരുടെ പുതിയതായി വകസിപ്പിച്ച പ്രദേശങ്ങളിലേയ്ക്കുളള കടന്നുവരവും കാരണമായി  രണ്ട് നഗരങ്ങളും തമ്മിലുള്ള സാംസ്കാരിക സാമ്പത്തിക വ്യത്യാസങ്ങളുടെ അതിർവരമ്പുകൾ ഇല്ലാതായി. ഈസ്റ്റ് പാലോ ആൾട്ടോയും പാലോ ആൾട്ടോയും തമ്മിൽ ടെലഫോൺ ഏരിയ കോഡുകളും പോസ്റ്റൽ സിപ്പ് കോഡുകളും പങ്കിടുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഐവർമഠം ശ്രീകൃഷ്ണസ്വാമിക്ഷേത്രം

തൃശ്ശൂർ ജില്ലയുടെ വടക്കുകിഴക്കേ അറ്റത്ത് തിരുവില്വാമല ഗ്രാമപഞ്ചായത്തിൽ പാമ്പാടി എന്ന സ്ഥലത്ത് ഭാരതപ്പുഴയുടെ ദക്ഷിണതീരത്ത് സ്ഥിതിചെയ്യുന്ന ഒരു ക്ഷേത്രമാണ് **ഐവർമഠം ശ്രീകൃഷ്ണക്ഷേത്രം**. പാർത്ഥസാരഥിഭാവത്തിലുള്ള ശ്രീകൃഷ്ണഭഗവാനാണ് ഈ ക്ഷേത്രത്തിലെ പ്രധാനപ്രതിഷ്ഠ. കൂടാതെ ഉപദേവതകളായി ഗണപതി, അയ്യപ്പൻ, ശിവൻ, പാർവ്വതി, നാഗദൈവങ്ങൾ എന്നിവർക്കും ക്ഷേത്രത്തിൽ പ്രതിഷ്ഠകളുണ്ട്. പഞ്ചപാണ്ഡവരാണ് ഈ ക്ഷേത്രത്തിലെ പ്രതിഷ്ഠ നടത്തിയതെന്ന് വിശ്വസിയ്ക്കപ്പെടുന്നു. ഐവർമഠം എന്ന പേരുതന്നെ ഈ ക്ഷേത്രവുമായി ബന്ധപ്പെട്ടിരിയ്ക്കുന്നു. പിതൃതർപ്പണത്തിന് വളരെ പേരുകേട്ട ഒരു സന്നിധിയാണിത്. ദിവസേന ആയിരക്കണക്കിന് ബലിതർപ്പണങ്ങളാണ് ഇവിടെ നടത്തിപ്പോരുന്നത്. ക്ഷേത്രത്തിനടുത്തുള്ള നിളാതീരത്തിന് *ഭാരതഖണ്ഡം* എന്നാണ് പേര്. ചിങ്ങമാസത്തിൽ അഷ്ടമിരോഹിണി, മേടമാസത്തിൽ വിഷു, കർക്കടകവാവ് എന്നിവയാണ് ക്ഷേത്രത്തിലെ പ്രധാനപ്പെട്ട ആണ്ടുവിശേഷങ്ങൾ. മൂന്ന് കുടുംബക്കാർ ഉൾപ്പെട്ട ഒരു സ്വകാര്യ ട്രസ്റ്റാണ് ക്ഷേത്രഭരണം നടത്തുന്നത്.

## ഐതിഹ്യം
കുരുക്ഷേത്രയുദ്ധത്തിൽ കൊലചെയ്യപ്പെട്ട ബന്ധുക്കൾക്ക് മോക്ഷം ലഭിയ്ക്കാൻ പാണ്ഡവർ ശ്രീകൃഷ്ണഭഗവാന്റെ ഉപദേശമനുസരിച്ച് ദക്ഷിണഭാരതത്തിൽ വരികയും, നിളാനദിയുടെ ദക്ഷിണതീരത്തെ ഭാരതഖണ്ഡത്തിൽ പിതൃതർപ്പണം നടത്തുകയും ചെയ്തു. അവരുടെ പിതൃതർപ്പണത്തിനുശേഷമാണ് ഈ പ്രദേശത്തിന് *ഭാരതഖണ്ഡം* എന്ന പേരുവന്നതുപോലും. തുടർന്ന് അടുത്തുതന്നെ ഒരു ക്ഷേത്രം പണിയുകയും തങ്ങളുടെ കൈവശമുണ്ടായിരുന്ന ശ്രീകൃഷ്ണവിഗ്രഹം അവിടെ പ്രതിഷ്ഠിയ്ക്കുകയും ചെയ്തു. ഐവർ (അഞ്ചുപേർ - പഞ്ചപാണ്ഡവർ) ചേർന്ന് പ്രതിഷ്ഠ നടത്തിയ ക്ഷേത്രമായതിനാൽ *ഐവർമഠം* എന്ന് ക്ഷേത്രം അറിയപ്പെടുകയും ചെയ്തു. തുടർന്ന്, കോതക്കുറിശ്ശി, സോമേശ്വരം എന്നീ ശിവക്ഷേത്രങ്ങളിലും പ്രതിഷ്ഠ നിർവ്വഹിച്ചശേഷം അവർ വില്വാദ്രിനാഥനെയും തൊഴുത് പുനർജനി നൂഴൽ നടത്തുകയും അതുവഴി തങ്ങളെ ബാധിച്ച പാപങ്ങളിൽ നിന്ന് മുക്തിനേടുകയും ചെയ്തു.

## ക്ഷേത്രനിർമ്മിതി
### ക്ഷേത്രപരിസരവും മതിലകവും
പാമ്പാടി ദേശത്തിന്റെ പടിഞ്ഞാറുഭാഗത്ത്, ഭാരതപ്പുഴയുടെ തെക്കേക്കരയിലാണ് ക്ഷേത്രം സ്ഥിതിചെയ്യുന്നത്. കിഴക്കോട്ടാണ് ക്ഷേത്രദർശനം. എന്നാൽ, ആ ഭാഗത്തുനിന്ന് ക്ഷേത്രത്തിലേയ്ക്ക് നേരിട്ട് പ്രവേശനമില്ല. തെക്കുഭാഗത്താണ് പ്രവേശനകവാടം. ഇവിടെ ക്ഷേത്രം വകയായി **കൃഷ്ണപ്രസാദം** എന്ന പേരിൽ ഒരു ഓഡിറ്റോറിയവും ഏതാനും ഹോട്ടലുകളും കടകളും കാണാം. 

### ശ്രീകോവിൽ
### നാലമ്പലം

## പ്രധാന മൂർത്തി
### ശ്രീ ഐവർമഠത്തപ്പൻ (ശ്രീകൃഷ്ണൻ)

## ഉപദേവതകൾ
### ഗണപതി
### അയ്യപ്പൻ
### ശിവൻ
### പാർവ്വതി

### നാഗദൈവങ്ങൾ

## അവലംബം

വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
കോൺട്രാ കോസ്റ്റ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൌണ്ടിയാണ് **കോൺട്ര കോസ്റ്റ കൌണ്ടി**. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ കൌണ്ടിയിലെ മൊത്തം ജനസംഖ്യ 1,049,025 ആയിരുന്നു. ഇ കൌണിയുടെ ആസ്ഥാനമെന്ന സ്ഥാനം അലങ്കരിക്കുന്നത് മാർട്ടിനെസ് നഗരമാണ്.

പ്രാഥമികമായി ഒരു നഗരപ്രാന്തമായ സാൻഫ്രാൻസിസ്കോ ഉൾക്കടൽ പ്രദേശത്തിന്റെ കിഴക്കൻ ഉൾക്കടൽ മേഖലയുടെ വടക്കൻ ഭാഗം ഇതു സ്വായത്തമാക്കിയിരിക്കുന്നു. സ്പാനിഷ് ഭാഷയിൽ “എതിർ തീരം” എന്നർത്ഥം വരുന്ന കൌണ്ടിയുടെ പേര്, സാൻഫ്രാൻസിസ്കോയിൽ നിന്ന് ഉൾക്കടലിന്റ എതിർ വശത്തായുള്ള ഈ കൌണ്ടിയുടെ നിലനിൽപ്പിനെ പരാമർശിച്ചാണ് നൽകപ്പെട്ടത്. കോൺട്രാ കോസ്റ്റാ കൌണ്ടി, സാൻ ഫ്രാൻസിസ്കോ-ഓക്ലാന്റ്-ഹേവാർഡ്, CA മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയിൽ ഉൾപ്പെടുത്തിയിരിക്കുന്നു.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
സാന്താ ക്രൂസ് കൗണ്ടി

അമേരിക്കൻ ഐക്യനാടുകളിലെ  കാലിഫോർണിയ സംസ്ഥാനത്തിൻറെ പസഫിക് തീരത്തു സ്ഥിതിചെയ്യുന്ന ഒരു കൌണ്ടിയാണ് **സാന്താ ക്രൂസ് കൗണ്ടി** (ഔദ്യോഗികപേര്: കൗണ്ടി ഓഫ് സാന്താ ക്രൂസ്). 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ കൗണ്ടിയിലെ ജനസംഖ്യ 262,382 ആയിരുന്നു. സാന്താ ക്രൂസ് നഗരമാണ് കൗണ്ടിയുടെ ആസ്ഥാനം.

## ചരിത്രം
1850 ൽ സംസ്ഥാന രൂപവത്കരിച്ച കാലത്ത് സ്ഥാപിതമായ യഥാർത്ഥ കൗണ്ടികളിലൊന്നാണ് സാന്താ ക്രൂസ് കൗണ്ടി,.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുപ്രകാരം ഈ കൗണ്ടിയുടെ വിസ്തീർണ്ണം ഏകദേശം  607 ചതുരശ്ര മൈൽ (1,570 ചതുരശ്ര കിലോമീറ്റർ) ആണ്. ഇതിൽ 445 ചതുരശ്ര മൈൽ (1,150 ചതുരശ്ര കിലോമീറ്റർ) പ്രദേശം കര ഭൂമിയും ബാക്കി 162 ചതുരശ്ര മൈൽ (420 ചതുരശ്ര കിലോമീറ്റർ) അതായത് 27 ശതമാനം പ്രദേശം ജലം ഉൾപ്പെട്ടതുമാണ്. ഇതു വിസ്തീർണ്ണമനുസരിച്ച് കാലിഫോർണിയയിലെ രണ്ടാമത്തെ ഏറ്റവും ചെറിയ കൗണ്ടിയും ആകെ പ്രാദേശിക വിസ്തീർണ്ണമനുസരിച്ച് മൂന്നാമത്തെ ചെറിയ കൌണ്ടിയുമാണ്. കാലിഫോർണിയയിലെ മൊത്തം കൌണ്ടികളിൽ സാൻ ഫ്രാൻസിസ്കോ മാത്രമാണ് ഏറ്റവും വലിപ്പം കുറഞ്ഞത്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
ഈസ്റ്റ്‍വെയിൽ

**ഈസ്റ്റ്‍വെയിൽ,** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് റിവർസൈഡ് കൌണ്ടിയുടെ വടക്കുപടിഞ്ഞാറൻ ഭാഗത്തു സ്ഥിതിചെയ്യുന്ന ഒരു നഗരമാണ്. ഇത് തെക്കൻ കാലിഫോർണിയയിലെ ഇൻലാന്റ് എമ്പയർ മേഖലയിലാണ് സ്ഥിതിചെയ്യുന്നത്. ഇതിന്റെ അതിരുകൾ  പടിഞ്ഞാറു ഭാഗത്തേയ്ക്ക് ഹെൽമാൻ അവന്യൂ വരെയും (സാൻ ബർണാർഡിനോ കൌണ്ടി ലൈൻ) വടക്കുഭാഗത്തേയ്ക്ക് ബെല്ലെഗ്രേവ് അവന്യൂ വരെയും (സാൻ ബർ‌നാർഡിനോ കൌണ്ടി ലൈൻ) തെക്കു ഭാഗത്തേയ്ക്ക് സാന്ത അന നദി, നോർക്കോ നഗരം എന്നിവ വരെയും കിഴക്ക് ഇന്റർസ്റ്റേറ്റ് പാത 15 വരെയും നീണ്ടു കിടക്കുന്നു. 2010 ലെ സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 53,668 ആയിരുന്നു.

## '''ചരിത്രം'''

### '''1954 നു മുമ്പ്'''
ഏകദേശം 8,000 വർഷങ്ങൾക്കു മുമ്പുതന്നെ ഈ പ്രദേശം തദ്ദേശീയരായ തോൻഗ്വ ജനങ്ങളുടെ അധിവാസമേഖലയായിരുന്നു. ഇന്നത്തെ റിവർസൈഡ് കൗണ്ടിയുടെ ദൂരെയുള്ള പടിഞ്ഞാറൻ ഭാഗങ്ങളുടേയും സാന്താ അനാ നദിയുടെ വടക്കുവശത്തെയും രേഖപ്പെടുത്തപ്പെട്ട ചരിത്രം ആരംഭിക്കുന്നത് 1838 ൽ അൾട്ടാ കാലിഫോർണിയ പ്രദേശത്തെ മെക്സിക്കൻ ഗവർണറായിരുന്ന ജുവാൻ അൽവാർഡോ, 48 ചതുരശ്ര മൈൽ വിസ്താരമുള്ള റാഞ്ചോ ജുറുപ്പ, ജുവാൻ ബൻഡിനിയ്ക്കു നൽകിയതോടെയാണ്.  ഇന്നത്തെ ഈസ്റ്റ്‍വെയിൽ നഗരം പഴയ റാഞ്ചോ ജുറുപ്പ ദാനഭൂമിയുടെ ഏറ്റവും പടിഞ്ഞാറുള്ള ഏകദേശം നാലിലൊന്നു ഭാഗം കയ്യാളുന്നു. അമേരിക്കൻ ഐക്യനാടുകളും മെക്സിക്കോയും തമ്മിലുണ്ടായ മെക്സിക്കൻ-അമേരിക്കൻ യുദ്ധം 1848 ൽ അവസാനിക്കുകയും ഗ്വാഡലൂപ്പെ ഹിഡാൽഗോ കരാർ നിലവിൽ വരുകയും ചെയ്തതിന്റെ ഫലമായി മെക്സിക്കോ, അൽട്ടാ കാലിഫോർണിയയുടേയും മറ്റു ഭൂരിഭാഗം തെക്കുപടിഞ്ഞാറൻ ഭൂപ്രദേശങ്ങളുടേയും അവകാശം അമേരിക്കൻ ഐക്യനാടുകൾക്ക് വിട്ടുകൊടുക്കുകയും ചെയ്തു. രണ്ടു വർഷത്തിനു ശേഷം, 1850 സെപ്റ്റംബർ 9-ന്, കാലിഫോർണിയ ഒരു യുഎസ് സംസ്ഥാനമായി മാറി

1889 നും 1954 നും ഇടയിലുള്ള 65 വർഷക്കാലത്തോളം സാന്താ അനാ നദിയുടെ വടക്കൻ വശത്തുള്ള 6 ചതുരശ്ര മൈൽ വിസ്തീർണ്ണമുള്ള റാഞ്ച് ഭൂമി ഫുള്ളർ കുടുംബത്തിന്റെ സ്വന്തമായിരുന്നു. ഷ്ലെയ്സ്മാൻ റോഡിനും നദിക്കുമിടയിൽ ഇന്നത്തെ ഈസ്റ്റ്‍വെയിൽ നഗരത്തിന്റെ ഏതാണ്ടു പകുതിയും, ഫുല്ലർ റാഞ്ചിന്റെ അതിർത്തിക്കുള്ളിൽ ഉൾപ്പെട്ടിരുന്നു.

## അവലംബം
വെസ്റ്റ് ഹോളിവുഡ്

**വെസ്റ്റ് ഹോളിവുഡ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ഏഞ്ചലസ് കൌണ്ടിയിലെ ഒരു നഗരമാണ്. പ്രാദേശികമായി ചിലസമയത്ത് ഈ നഗരം "വീഹോ" എന്നു വിളിക്കപ്പെടുന്നു. 1984 ൽ സംയോജിപ്പിക്കപ്പെട്ട ഈ നഗരം സൺസെറ്റ് സ്ട്രിപ്പിന്റെ സ്വദേശമാണ്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 34,399 ആയിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വെൽബോൺ വാലി ദേശീയോദ്യാനം

**വെൽബോൺ വാലി ദേശീയോദ്യാനം**, വടക്കൻ അൽബാനിയയിലെ അൽബേനിയൻ ആൽപ്സ് പ്രദേശത്തു സ്ഥിതിചെയ്യുന്ന ഒരു ദേശീയോദ്യാനമാണ്. ഏകദേശം 80 ചതുരശ്ര കിലോമീറ്റർ (31 ചതുരശ്ര മൈൽ) വിസ്തൃതിയുള്ള ഈ ദേശീയോദ്യാനം, വാൽബോണ നദിയും അതിൻറെ ചുറ്റുമുള്ള പർവതപ്രദേശങ്ങൾ, ആൽപൈൻ ഭൂപ്രകൃതി, ഹിമാനിയിൽനിന്നുള്ള അരുവികൾ, ആഴത്തിലുള്ള ഗർത്തങ്ങൾ, ശിലാ രൂപവൽക്കരങ്ങൾ, വെള്ളച്ചാട്ടങ്ങൾ, വൽബോണ താഴ്വരയും  അതിലെ ഇടതിങ്ങിയ കോണിഫറസ്, ഇലപൊഴിയും കാടുകൾ എന്നിവയെല്ലാം ഉൾക്കൊണ്ടതാണ്. വിദൂരമായ പ്രദേശങ്ങളിൽ സ്ഥതിചെയ്യുന്ന ഈ ദേശീയോദ്യാനത്തിൽ ഒരു വലിയ സംരക്ഷിത ജൈവവ്യവസ്ഥയാണുള്ളത്. ഇവയെല്ലാം പ്രാഥമികമായി മനുഷ്യ സ്പർശനമേൽക്കാതെ അതിൻറെ സ്വാഭാവിക ഗുണങ്ങളുമായി നിലനിൽക്കുന്നു. 

## ചിത്രശാല

File:Natyra_jonë.jpg|Albanian horses in the park
File:Pinus_mugo_in_den_Nordalbanischen_Alpen_(Prokletje).jpg|Maja Jezercë
File:Qender_Theth,_Albania_-_panoramio_-_Petrit_Gje%C3%A7aj_(8).jpg|The endemic Tulipa albanica on the park
File:2013-10-05_Valbona,_Albania_8806.jpg|The valley formed by the Shalë river
File:Valbona_Valley_National_Park.jpg|During the twillight
File:Liqeni_i_Xhemës_-_Valbonë_01.jpg|Xhemas Lake


## അവലംബം

വർഗ്ഗം:അൽബേനിയയിലെ ദേശീയോദ്യാനങ്ങൾ
നെവാഡ സിറ്റി

**നെവാഡ സിറ്റി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, നെവാഡ കൗണ്ടിയിൽ സ്ഥിതിചെയ്യുന്നതും കൌണ്ടി ആസ്ഥാനവുമായ ഒരു നഗരമാണ്. ഇത് സാക്രാമെന്റോയുടെ വടക്കുകിഴക്കായി 60 മൈൽ (97 കിലോമീറ്റർ) ദൂരത്തിലും ഔബൺ നഗരത്തിന് വടക്കായി ഏകദേശം 28 മൈൽ ദൂരെയുമാണ് സ്ഥിതിചെയ്യുന്നത്. 1900-ൽ നെവാഡ സിറ്റിയിൽ 3,250 പേർ താമസിച്ചിരുന്നു; ഇത് 1910 ൽ 2,689 ആയും 2000 ലെ സെൻസസ് പ്രകാരം 3,001 ആയും 2010 ലെ സെൻസസ് പ്രകാരം 3,068 ആയും വർദ്ധിച്ചിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വരന്മാരെ ആവശ്യമുണ്ട്

***വരന്മാരെ ആവശ്യമുണ്ട്*** എന്ന സിനിമ ഹരിഹരൻ സംവിധാനം ചെയ്ത ജോയ് നിർമ്മിച്ച് 1983ൽ പുറത്തിറങ്ങി. സുകുമാരി,പട്ടം സദൻ,സ്വപ്ന ,വി.ഡി. രാജപ്പൻ,രാജ്‌കുമാർ തുടങ്ങിയവർ അഭിനയിച്ച ഈ ചിത്രത്തിന്റെ സംഗീതം കെ.ജെ. ജോയ് നിർവ്വഹിച്ചു.പാട്ടുകൾ പി ഭാസ്കരൻ രചിച്ചു
## താരനിര

## പാട്ടരങ്ങ്
പാട്ടുകൾ പി. ഭാസ്കരൻ രചിച്ചു സംഗീതം കെ.ജെ. ജോയ് നിർവ്വഹിച്ചുT

## അവലംബം

## പുറം കണ്ണികൾ
* 
## ചിത്രം കാണുക
വരന്മാരെ ആവശ്യമുണ്ട്1983

വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
ദ ഫോൾട്ട് ഇൻ അവർ സ്റ്റാർസ് (ചലച്ചിത്രം)

ജോൺ ഗ്രീൻ എഴുതിയ അതേ പേരിലുള്ള നോവലിനെ അടിസ്ഥാനമാക്കി ജോ ബൂൺ സംവിധാനം ചെയ്ത ഒരു 2014 ഹോളിവുഡ് റൊമാന്റിക് ചലച്ചിത്രമാണ്‌ **ദ ഫോൾട്ട് ഇൻ അവർ സ്റ്റാർസ്**. ഷെയ്ലീൻ വുഡ്ലി, ആൻസെൽ എൽഗോർട്ട്, നാറ്റ് വോൾഫ്, ലോറ ഡേൺ, സാം ട്രാംമെൽ, വില്ലം ഡഫോ എന്നിവർ ഈ ചിത്രത്തിൽ പ്രധാന വേഷങ്ങളിൽ അഭിനയിക്കുന്നു. ഹേസ്സൽ ഗ്രെയ്സ് ലാൻകാസ്റ്റർ, എന്ന ഒരു പതിനാറുകാരി അർബുദരോഗിയായി, ഷെയ്ലീൻ വുഡ്ലി അഭിനയിക്കുന്നു. മാതാപിതാക്കളുടെ നിർബന്ധത്തിന് വഴങ്ങി അവൾ ഒരു കാൻസർ കൂട്ടായ്മയിൽ പങ്കെടുക്കുന്നു. അവിടെവച്ച് അഗസ്സ്റ്റസ് വാട്ടേഴ്സ് എന്ന മറ്റൊരു ക്യാൻസർ രോഗിയെ കണ്ടുമുട്ടുകയും പരസ്പരം പ്രണയത്തിലാവുകയും ചെയ്യുന്നു.  

ദ ഫോൾട്ട് ഇൻ അവർ സ്റ്റാർസിന്റെ അണിയറ പ്രവർത്തനം 2012 ജനുവരിയിൽ തുടങ്ങി. ചിത്രീകരണം 2013 ഓഗസ്റ്റ് 26 ന് പെൻസിൽവാനിയയിലെ പിറ്റ്സ്ബർഗിൽ ആരംഭിച്ചു 2013 ഒക്ടോബർ 16 ന് അവസാനിച്ചു. ദ ഫോൾട്ട് ഇൻ അവർ സ്റ്റാർസ് അമേരിക്കയിൽ ജൂൺ 6, 2014 ൽ റിലീസ് ചെയ്തു. വുഡ്ലിയുടെയും എൽഗോർട്ടിന്റെയും പ്രകടനങ്ങളും ചിത്രത്തിന്റെ  തിരക്കഥയും  പ്രശംസ പിടിച്ചുപറ്റി. ആദ്യ വാരം ബോക്സ് ഓഫീസിൽ ഒന്നാംസ്ഥാനം നേടിയതിന് പുറമെ,  12 ദശലക്ഷം ഡോളർ ചിലവിൽ നിർമിച്ച ഈ ചിത്രം ലോകമെമ്പാടുമായി 307 ദശലക്ഷം ഡോളർ വരുമാനം നേടി. 2014 സെപ്തംബർ 16 ന് ബ്ലൂ-റേയിലും ഡി.വി.ഡി.യിലും വിപണിയിൽ എത്തിയ ചിത്രം ആ ഇനത്തിൽ 42 ദശലക്ഷം ഡോളർ വരുമാനവും നേടി. 

## അഭിനേതാക്കൾ
* ഷെയ്ലീൻ വുഡ്ലി - ഹേസ്സൽ ഗ്രെയ്സ് ലാൻകാസ്റ്റർ
* ലില്ലി കെന്ന - ഹേസ്സൽ (ചെറുപ്പകാലം) 
* അൻസൽ എൽഗോർട്ട് - അഗസ്റ്റസ് "ഗസ്" വാട്ടർസ്
* നാറ്റ് വോൾഫ് - ഐസക്, അഗസ്റ്റസിന്റെ ഏറ്റവും നല്ല സുഹൃത്ത്
* ലോറ ഡേർൺ - ഫ്രാൻനി ലങ്കസ്റ്റർ, ഹസെലിന്റെ അമ്മ
* സാം ട്രാംമെൽ - ഹസെലിന്റെ അച്ഛനായ മൈക്കൽ ലാൻകാസ്റ്റർ
* വില്ലം ഡഫൂ - പീറ്റർ വാൻ ഹ്യൂട്ടെൻ
* ലോട്ടെ വെർബെക് - ലിഡ്വിജ് വിലിഗെന്താർട്ട്, വാൻ ഹൗട്ടന്റെ അസിസ്റ്റന്റ്
* മൈക്ക് ബിർബിഗ്ലിയ - പാട്രിക്ക്, സപ്പോർട്ട് ഗ്രൂപ്പ് നേതാവ്
* അന്ന ഡെല ക്രൂസ് - ഡോ. മരിയ
* മിലിക്ക ഗോവിച്ച് - മിസ്സിസ് വാട്ടേഴ്സ്, അഗസ്റ്റസിന്റെ അമ്മ
* ഡേവിഡ് വൈലെൻ - മിസ്റ്റർ വാട്ടേഴ്സ് അഗസ്റ്റസിന്റെ പിതാവ്
* എമിലി പെച്ചേയ് - മോണിക്ക
* എമിലി ബാച്ച് - മോണിക്കയുടെ അമ്മ
* കരോൾ വെയ്യേഴ്സ് (വോയ്സ്) - ആൻ ഫ്രാങ്ക്

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
* 
* 
* 
* 
* 

വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:കാൻസർ പ്രമേയമായുള്ള ചലച്ചിത്രങ്ങൾ
പാൻമുൻജോം

ദക്ഷിണ കൊറിയയോട് ചേർന്ന് സ്ഥിതിചെയ്യുന്ന ഒരു ഉത്തര കൊറിയൻ ഗ്രാമമാണ് **പാൻമുൻജോം**. ഇരു കൊറിയകളും തമ്മിൽ ഉണ്ടായ കൊറിയൻ യുദ്ധത്തിനു ശേഷം 1953ൽ സമാധാന കരാർ ഈ ഗ്രാമത്തിൽ വെച്ച് ഒപ്പിട്ടതിനാലും ഇരുകൊറിയകളും സമാധാന ചർച്ചകൾ നടക്കുന്നതിനാലുമാണ് ഈ ഗ്രാമം പ്രശസ്തമായത്.

വർഗ്ഗം:കൊറിയൻ യുദ്ധം
ടോം ഹാർഡി

**എഡ്വേഡ് തോമസ് ഹാർഡി** (ജനനം സെപ്റ്റംബർ 15, 1977) ഒരു ഇംഗ്ലീഷ് നടനും നിർമ്മാതാവുമാണ്. 2001 ൽ റിഡ്ലി സ്കോട്ട് സംവിധാനം നിർവഹിച്ച *ബ്ലാക്ക് ഹോക്ക് ഡൗൺ* എന്ന ആക്ഷൻ ചിത്രത്തിലൂടെ ആണ് ചലച്ചിത്രരംഗത്ത് അരങ്ങേറിയത്. സയൻസ് ഫിക്ഷൻ സിനിമ *സ്റ്റാർ ട്രെക്ക്: നെമിസെസ് (2002)*, ക്രൈം ത്രില്ലർ *റോക്കൻറോള (2008)*, ബയോഗ്രാഫിക് സൈക്കോളജിക്കൽ ഡ്രാമ *ബ്രോൺസൺ (2008)*, സ്പോർട്സ് ഡ്രാമ *വാറിയർ (2011)*, ശീതസമരകാലത്തെ ചാരവൃത്തിയുടെ കഥപറയുന്ന *ടിങ്കർ ടെയ്‌ലർ സോൾജ്യർ സ്പൈ (2011)*, ക്രൈം ഡ്രാമ *ലോലെസ്സ് (2012)*, ജീവചരിത്ര ത്രില്ലർ ചിത്രം *[[ദി റെവെനെന്റ്| റെവനന്റ്]] (2015)* തുടങ്ങിയവയാണ് ശ്രദ്ധേയമായ മാറ്റ് ചിത്രങ്ങൾ. ദ റെവനന്റിലെ അഭിനയത്തിന് മികച്ച സഹനടനുള്ള അക്കാദമി പുരസ്കാരത്തിനു നാമനിർദ്ദേശം ലഭിച്ചു. 2015 ഇറങ്ങിയ മാഡ് മാക്സ് : ഫ്യൂറി റോഡ്‌ എന്ന ചലച്ചിത്രത്തിൽ ഹാർഡി മാഡ് മാക്സ് റോക്കറ്റാൻസ്കിയുടെ വേഷം ചെയ്തു. *[[ഇൻസെപ്ഷൻ]] (2010)*, *[[ദ ഡാർക്ക്‌ നൈറ്റ്‌ റൈസസ്]] (2012)*, *[[ഡൺകിർക്ക്]] (2017)* എന്നിങ്ങനെ മൂന്ന് ക്രിസ്റ്റഫർ നോളൻ ചിത്രങ്ങളിൽ ടോം ഹാർഡി അഭിനയിച്ചിട്ടുണ്ട്. 

ഹാർഡിയുടെ ടെലിവിഷൻ റോളുകളിൽ എച്ച്ബിഒ അവതരിപ്പിച്ച യുദ്ധ പരമ്പര *ബാൻഡ് ഓഫ് ബ്രദേഴ്സ് (2001)*, ബിബിസിയുടെ ചരിത്രപരമ്പര *വിർജിൻ ക്യൂൻ (2005)*, ഐ.ടി.വി.യുടെ *വുതറിങ്ങ് ഹൈറ്റ്സ് (2008)*, സ്കൈ 1 നാടക പരമ്പര *ദ ടേക്ക് (2009)*, ക്രൈം നാടക ടെലിവിഷൻ പരമ്പര *[[പീക്കി ബ്ലൈൻഡേഴ്സ് (ടിവി പരമ്പര)|പീക്കി ബ്ലൈൻഡേഴ്സ്]] (2013-2017)* എന്നിവ ഉൾപെടുന്നു. ബിബിസി വൺ, എഫ്എക്‌സ് എന്നീ ചാനലുകൾ അവതരിപ്പിച്ച *ടാബൂ (2017)* എന്ന പരമ്പരയുടെ സൃഷ്ടി, സഹനിർമ്മാണം എന്നിവക്ക് പുറമെ മുഖ്യ വേഷം അവതരിപ്പിക്കുക കൂടി അദ്ദേഹം നിർവഹിച്ചു.

## അഭിനയജീവിതം
### ചലച്ചിത്രം

### ടെലിവിഷൻ

### അരങ്ങ്

## അവലംബം

## ബാഹ്യ ലിങ്കുകൾ

* 
* 
* 
* 
* 

വർഗ്ഗം:1977-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇംഗ്ലീഷ് ചലച്ചിത്ര അഭിനേതാക്കൾ
വർഗ്ഗം:ഇംഗ്ലീഷ് നാടക അഭിനേതാക്കൾ
പൂച്ച സന്യാസി

1981ൽ ഹരിഹരൻ കഥ, തിരക്കഥ, എഴുതി സംവിധാനംചെയ്ത ചിത്രമാണ് ***പൂച്ച സന്യാസി***. സുകുമാരി, രാജ്‌കുമാർ, ബഹദൂർ,ബാലൻ കെ നായർ തുടങ്ങിയവർ അഭിനയിച്ച് ഈ ചിത്രത്തിന്റെ സംഗീതം ഗാനഗന്ധർവ്വൻ യേശുദാസിന്റെതാണ്  
## താരനിര

## പാട്ടരങ്ങ്
പാട്ടുകൾ പൂവച്ചൽ ഖാദർ, മങ്കൊമ്പ് ഗോപാലകൃഷ്ണൻ എന്നിവരുടെ വരികൾക്ക് സംഗീതം കെ.ജെ. യേശുദാസ് നിർവ്വഹിച്ചു

## അവലംബം

## പുറത്തേക്കൂള്ള കണ്ണികൾ
* 
## ചിത്രം കാണുക
പൂച്ചസന്യാസി 1981

വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ
വർഗ്ഗം:ഹരിഹരൻ തിരക്കഥയെഴുതിയ ചലച്ചിത്രങ്ങൾ
വർഗ്ഗം:ഹരിഹരൻ കഥയെഴുതിയ ചലച്ചിത്രങ്ങൾ
റീസ് വിതർസ്പൂൺ

**ലോറ ജീൻ റീസ് വിതർസ്പൂൺ** (ജനനം മാർച്ച് 22, 1976) ഒരു അമേരിക്കൻ നടിയും, നിർമ്മാതാവും, സംരംഭകയുമാണ് . ഒരു അക്കാദമി അവാർഡ്, പ്രൈം ടൈം എമ്മി അവാർഡ്, ഒരു ബാഫ്റ്റ പുരസ്കാരം, രണ്ട് ഗോൾഡൻ ഗ്ലോബ് അവാർഡുകൾ എന്നിവയുൾപ്പെടെ നിരവധി പുരസ്കാരങ്ങൾ വിതർസ്പൂണിന് ലഭിച്ചിട്ടുണ്ട്. ന്യൂ ഓർലീൻസ്സിൽ ജനിച്ച് ടെന്നെസീയിൽ വളർന്ന അവർ, ഒരു ബാലിക നടി ആയിട്ടാണ് തന്റെ കലാ ജീവിതം ആരംഭിച്ചത്. 1991 ൽ *ദ മാൻ ഇൻ ദ മൂൺ* എന്ന ചിത്രത്തിൽ അരങ്ങേറ്റം കുറിച്ച വിതർസ്പൂണിന് യങ് ആർട്ടിസ്റ്റ് അവാർഡിനു നാമനിർദ്ദേശം ചെയ്യപ്പെട്ടു. *ഡെസ്പെരെറ്റ് ചോയ്സസ്: റ്റു സേവ് മൈ ചൈൽഡ്* (1992), *ജാക്ക് ദ ബെയർ* (1993) എന്നീ ചിത്രങ്ങളിലെ ശ്രദ്ധേയ വേഷങ്ങൾക്ക് ശേഷം കോമഡി ചിത്രം  *പ്ലെസന്റ് വിൽ* (1998) എന്ന ചിത്രത്തിൽ അഭിനയിച്ചു. ഈ ചിത്രത്തിൽ അവർ യങ് ഹോളിവുഡ് അവാർഡ് ഫോർ ബ്രേക്ക്ത്രൂ പെർഫോമൻസ് നേടി. 1999 ലെ *ഇലക്ഷൻ* എന്ന ചിത്രത്തിലെ ട്രേസി ഫ്ളിക്ക് എന്ന പ്രധാന വേഷം കൈകാര്യം ചെയ്തതിന് ഗോൾഡൻ ഗ്ലോബ് പുരസ്കാരത്തിന് നാമനിർദ്ദേശം ചെയ്യപ്പെട്ടു. 

2001 ചിത്രം *ലീഗലി ബ്ലോണ്ടിൽ* അവതരിപ്പിച്ച എൽ വുഡ്സ് എന്ന കഥാപാത്രത്തിലൂടെ വിതെർസ്പൂനിനു തന്റെ രണ്ടാം ഗോൾഡൻ ഗ്ലോബ് പുരസ്കാരത്തിന് നാമനിർദ്ദേശം ലഭിച്ചു. തുടർന്നുള്ള വർഷം റൊമാന്റിക് കോമഡി *സ്വീറ്റ് ഹോം അലബാമയിൽ* അഭിനയിച്ചു. 2005 ൽ അവർ *വാക് ദ ലൈൻ* എന്ന ചിത്രത്തിൽ ജൂനിയർ കാർട്ടർ എന്ന കഥാപാത്രത്തെ അവതരിപ്പിച്ചു. ഈ വേഷത്തിനു മികച്ച നടിക്കുള്ള  അക്കാദമി പുരസ്കാരം, ഗോൾഡൻ ഗ്ലോബ് അവാർഡ്, ബാഫ്റ്റ പുരസ്കാരം, സ്ക്രീൻ ആക്ടേഴ്സ് ഗിൽഡ് പുരസ്കാരം, ക്രിട്ടിക്സ് ചോയ്സ് അവാർഡ് എന്നിവ ലഭിക്കുകയുണ്ടായി. *ലീഗലി ബ്ലണ്ട് 2*: *റെഡ്, വൈറ്റ് ആൻഡ് ബ്ലോണ്ട്* (2003), *മോൻസ്റ്റേഴ്‌സ് വേഴ്‌സസ് ഏലിയൻസ്* (2009), *വാട്ടർ ഫോർ എലഫൻറ്സ്* (2011), *സിംഗ്* (2016) എന്നിവയാണ് മറ്റു പ്രധാന ചിത്രങ്ങൾ. 2014 ൽ, വിതർസ്പൂൺ *ഗോൺ ഗേൾ* എന്ന ചിത്രം നിർമ്മിച്ചു. 2014 ൽ ഇറങ്ങിയ *വൈൽഡ്‌* എന്നാ ചിത്രത്തിൽ ചെറിൾ സ്ട്രേയ്ഡ് എന്ന കഥാപാത്രത്തിന് അഭിനന്ദനം ഏറ്റുവാങ്ങി. അതിന് മികച്ച നടിക്കുള്ള രണ്ടാമത്തെ അക്കാഡമി അവാർഡിന് നാമനിർദ്ദേശവും, നാലാം ഗോൾഡ് ഗ്ലോബ് നാമനിർദ്ദേശവും ലഭിച്ചു. 2017 ൽ എച്ബിഒ അവതരിപ്പിച്ച *ബിഗ് ലിറ്റിൽ ലൈസ്* എന്ന ഡ്രാമ പരമ്പര നിർമ്മിക്കുകയും അതിൽ  അഭിനയിക്കുകയും ചെയ്തു, ഈ പരമ്പരയിലെ പ്രകടനത്തിന് രണ്ട് പ്രീമിയം ടൈം എമ്മി അവാർഡ്‌ നാമനിർദ്ദേശം ലഭിക്കുകയും അതിൽ ഒരെണ്ണം നേടുകയും ചെയ്തു.  

വിതെർസ്പൂണിനു *ഹലോ സൺ ഷൈൻ* എന്ന ഒരു പ്രൊഡക്ഷൻ കമ്പനിയും, ഡ്രാപ്പർ ജെയിംസ് എന്ന വസ്ത്ര കമ്പനിയും സ്വന്തമായിയുണ്ട്. കുട്ടികളുടെയും വനിതാ സന്നദ്ധ സംഘടനകളുടെയും പ്രവർത്തനങ്ങളിൽ സജീവമായി പങ്കെടുക്കുന്നു. 2010 ൽ പ്രശസ്തമായ ഹോളിവുഡ് വാക്ക്  ഓഫ് ഫെയിമിൽ വിതെർസ്പൂണിനു ഒരു നക്ഷത്രം ലഭിച്ചു. 

## അഭിനയജീവിതം

### ചലച്ചിത്രം

### ടെലിവിഷൻ

## അവലംബം

## ബാഹ്യ കണ്ണികൾ
* 
* 
* 

വർഗ്ഗം:1976-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:സ്റ്റാൻഫോർഡ് സർവ്വകലാശാലയിലെ പൂർവ്വ വിദ്യാർത്ഥികൾ
ടോം ഹിഡിൽസ്റ്റൺ

**തോമസ് വില്യം ഹിഡിൽസ്റ്റൺ** (ജനനം: 9 ഫെബ്രുവരി 1981) ഒരു ഇംഗ്ലീഷ് നടനും, നിർമ്മാതാവും, സംഗീതജ്ഞനുമാണ്. തന്റെ കരിയറിന്റെ തുടക്കത്തിൽ വെസ്റ്റ് എൻഡ് തിയേറ്റർ പ്രൊഡക്ഷൻ നിർമിച്ച *സിംബെലിൻ* (2007), *ഇവാനോവ്* (2008) തുടങ്ങിയ നാടകങ്ങളിൽ അഭിനയിച്ചു. *സിംബെലിനിലെ* വേഷത്തിന് ഏറ്റവും നല്ല പുതുമുഖത്തിനുള്ള ലോറൻസ് ഒലിവിയർ അവാർഡ് അദ്ദേഹം നേടി. ഒഥല്ലോയിലെ കാസ്സിയോ എന്ന കഥാപാത്രത്തിന് ഇതേ പുരസ്‌കാരത്തിനു നാമനിർദ്ദേശം ലഭിക്കുകയുണ്ടായി. 

മാർവൽ സിനിമാറ്റിക് യൂണിവേഴ്‌സ് ചിത്രങ്ങളായ *[[തോർ (ചലച്ചിത്രം)|തോർ]]* (2011), *അവഞ്ചേഴ്സ്* (2012), *തോർ: ദ ഡാർക്ക് വേൾഡ്* (2013), തോർ: റാഗ്നറോക്ക് (2017) എന്നിവയിൽ ലോക്കി എന്ന കഥാപാത്രത്തെ അവതരിപ്പിച്ചതോടെയാണ് ഹിഡിൽസ്റ്റൺ ജനശ്രദ്ധ  നേടിയത്. 2011 ൽ മികച്ച പുതുമുഖത്തിനുള്ള എംപയർ അവാർഡ് നേടുകയും ബാഫ്റ്റ റൈസിംഗ് സ്റ്റാർ അവാർഡിന് നാമനിർദ്ദേശം ചെയ്യപ്പെടുകയും ചെയ്തു. സ്റ്റീവൻ സ്പിൽബർഗിന്റെ *വാർ ഹോഴ്സ്* (2011), *ദ ഡീപ് ബ്ലൂ സീ* (2011), വുഡി അലന്റെ റൊമാന്റിക് കോമഡി ചിത്രം *മിഡ്നൈറ്റ് ഇൻ പാരീസ്* (2011), ബി.ബി.സി പരമ്പര *ഹെൻട്രി IV*, *ഹെൻട്രി V* എന്നിവയാണ് ശ്രദ്ധേയമായ മറ്റ് വേഷങ്ങൾ. 

2013 അവസാനത്തോടെയും 2014 ന്റെ തുടക്കത്തിലും, ഹിഡിൽസ്റ്റൺഷേക്സ്പിയർ നാടകമായ കോറിയോലാനസിൽ മുഖ്യ വേഷം അവതരിപ്പിച്ചു. ഇതിന് മികച്ച നടനുള്ള ഈവനിംഗ് സ്റ്റാൻഡേർഡ് തീയേറ്റർ അവാർഡ് നേടി. 2015 ൽ അദ്ദേഹം ഗില്ലർമോ ഡെൽ ടെറോയുടെ *[[ക്രിംസൺ പീക്ക്]]* , ബെൻ വീറ്റ്ലിയുടെ *ഹൈ റൈസ്*, *ഐ സോ ലൈറ്റ്* എന്നീ ചിത്രങ്ങളിൽ അഭിനയിച്ചു.
ലഘുചിത്രം|At the New York premiere of ''The Avengers'' during the Tribeca Film Festival in April 2012

## അഭിനയ ജീവിതം
ലഘുചിത്രം|Hiddleston at the San Diego Comic-Con International promoting ''Crimson Peak'' in 2015.

### ചലച്ചിത്രം

### ടെലിവിഷൻ

### തിയേറ്റർ

### വീഡിയോ ഗെയിം

### റേഡിയോ

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
* 
* 
* 
വർഗ്ഗം:1981-ൽ ജനിച്ചവർ
വർഗ്ഗം:ഫെബ്രുവരി 9-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:പുരുഷ ഫെമിനിസ്റ്റുകൾ
വാൽനട്ട്, കാലിഫോർണിയ

**വാൽനട്ട്**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ലോസ് ഏഞ്ചലസ് കൗണ്ടിയുടെ കിഴക്കൻ ഭാഗത്തു സ്ഥിതിചെയ്യുന്ന ഒരു നഗരമാണ്.  2009-ൽ വാൾ വേറ്റ് 70-ാം സ്ഥാനവും 2011-ൽ 57-ാമത് ആസ്തികളുടെ ഏറ്റവും മികച്ച സ്ഥലവും കാലിഫോർണിയ നഗരത്തിലെ ഏറ്റവും മികച്ച റാങ്കിങ്. മണി മാഗസിൻറെ ജീവിക്കാൻ പറ്റിയ ഏറ്റവു മികച്ച സ്ഥലങ്ങളുടെ പട്ടികയിൽ വാൽനട്ട് നഗരത്തിന് 2009 ൽ 70 ആം സ്ഥാനവും 2011 ൽ 57 ആം സ്ഥാനവും ലഭിച്ചിരുന്നു. ഈ രണ്ടു വർഷങ്ങളിലും ഒരു കാലിഫോർണിയ നഗരത്തിനു ലഭിക്കുന്ന ഏറ്റവും ഉയർന്ന റാങ്കിങ് ആയിരുന്നു ഇത്. ഗ്രേറ്റർ വാൽനട്ട് താഴ്വര  വടക്കു വശത്ത് കുത്തനെയുള്ള സാൻ ജോസ് മലനിരകൾക്കും, തെക്ക് സൌമ്യ പ്രകൃതിയുള്ള പ്യൂൻറെ കുന്നുകൾക്കുമിടയിലായി സ്ഥിതിചെയ്യുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
മെൻ‌ലോ പാർക്ക്

**മെൻലോ പാർക്ക്**, അമേരിക്കൻ ഐക്യനാടുകളിലെ കാലിഫോർണിയുടെ സാൻഫ്രാൻസിസ്കോ ഉൾക്കടൽ പ്രദേശത്ത് സാൻ മാറ്റെയോ കൗണ്ടിയുടെ കിഴക്കേ വരമ്പിൽ സ്ഥിതിചെയ്യുന്ന ഒരു നഗരമാണ്. വടക്കും കിഴക്കും സാൻ ഫ്രാൻസിസ്കോ ഉൾക്കടൽ, തെക്ക് വശത്ത് ഈസ്റ്റ് പാലോ ആൾട്ടോ, പാലോ ആൾട്ടോ, സ്റ്റാൻഫോർഡ്, പടിഞ്ഞാറ് അതർട്ടൺ, നോർത്ത് ഫെയർ ഓക്ക്സ്, റെഡ്‍വുഡ് സിറ്റി എന്നിവയാണ് ആണ് അതിർത്തികൾ.

## അവലംബം
ഹണ്ട് കൗണ്ടി (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ ഒരു കൗണ്ടിയാണ് **ഹണ്ട് കൗണ്ടി**. 2010ലെ സെൻസസ് പ്രകാരം ഇവിടുത്തെ ജനസംഖ്യ 86,129 ആണ്. ഡാളസ്-ഫോർട്ട്‌വർത്ത് മെട്രോപ്ലക്സിന്റെ ഭാഗമായ കൗണ്ടിയുടെ ആസ്ഥാനം ഗ്രീൻവിൽ ആണ്.

## ഭൂമിശാസ്ത്രം
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം കൗണ്ടിയുടെ മൊത്തം വിസ്തീർണ്ണം  ആണ്. ഇതിൽ  കരപ്രദേശവും  (4.7%) ജലവുമാണ്.

## അവലംബം


## പുറത്തേയ്ക്കുള്ള കണ്ണികൾ

*ഹണ്ട് കൗണ്ടി ഔദ്യോഗിക വെബ്സൈറ്റ്
*Hunt County in ''Handbook of Texas Online''
ലിയോൺ

ഫ്രാൻസിലെ ഏറ്റവും വലിയ മൂന്നാമത്തെ നഗരമാണ് **ലിയോൺ**(**Lyon**  അഥവാ ; , പ്രാദേശികമായി: ;  ), also known in English as *Lyons* () റോൺ, സയൊൺ എന്നീ നദികളുടെ സംഗമസ്ഥാനത്തായി ഫ്രാൻസിന്റെ മദ്ധ്യഭാഗത്ത്നിന്നും കിഴക്കായി സ്ഥിതിചെയ്യുന്നു, പാരിസിൽനിന്നും  തെക്കായും, മാർസെയിൽ നിന്നും  വടക്കായും സ്ഥിതിചെയ്യുന്നു.

2014-ൽ ഈ നഗരത്തിലെ ജനസംഖ്യ 506,615 ആയിരുന്നു. 2014ൽ 2,265,375 ജനസംഖ്യ ഉണ്ടായിരുന്ന ലിയോൺ മെട്രോ പ്രദേശത്തിന്റെ തലസ്ഥാനമാണിത്. ഫ്രഞ്ച് ഭക്ഷണത്തിനു പ്രശസ്തമായ ഈ നഗരത്തിന്റെ ചില ഭാഗങ്ങൾ യുനെസ്കൊ ലോക പൈതൃകപ്പട്ടികയിൽ ഉൾപ്പെടുത്തിയിട്ടുണ്ട്.  പുരാതനകാലം മുതൽ പട്ടുനൂൽ നിർമ്മാണത്തിനും നെയ്ത്തിനും പ്രശസ്തമായിരുന്ന ലിയോൺ സിനിമാചരിത്രത്തിലും സ്ഥാനം പിടിച്ചിട്ടുണ്ട്. 

ഒരു പ്രധാന ബാങ്കിങ്ങ് കേന്ദ്രമായ ഈ നഗരം രാസവ്യവസായം, ഫാർമസ്യൂട്ടിക്കൽ, ബയോടെക് എന്നീ വ്യവസായങ്ങൾക്കും പ്രശസ്തമാണ്.കൂടാതെ സോഫ്റ്റ്‌വേർ രംഗത്തും, പ്രത്യേകിച്ച് വീഡിയോ ഗെയിം നിർമ്മാണത്തിൽ പേരുകേട്ടതാണ് ലിയോൺ.  

ഇന്റർപോൾ, യൂറോന്യൂസ്,  അന്താരാഷ്ട്ര കാൻസർ റിസർച്ച് ഏജൻസി എന്നിവയുടെ ആസ്ഥാനവും ഇവിടെയാണ്. 

## ചരിത്രം
### പുരാതന ലിയോൺ

ചരിത്രകാരനായ ഡിയോ കാഷ്യസ് 43 ബി.സിയിൽ  റോമൻ സെനറ്റ് വിയെനെയിൽനിന്നും യുദ്ധത്തിനുശേഷമുണ്ടായതും റോൺ, സയൊൺ നദികളുടെ സംഗമസ്ഥാനത്തായി തമ്പടിച്ചിരുന്നതുമായ റോമൻ അഭയാർത്ഥികളെ പുനരധിവസിപ്പിക്കാനായാണ് ഈ നഗരനിർമ്മാണത്തിനു തുടകമിട്ടതെന്ന് അഭിപ്രായപ്പെടുന്നു. 

## കുറിപ്പുകൾ

## അവലംബങ്ങൾ

വർഗ്ഗം:ഫ്രാൻസിലെ പട്ടണങ്ങൾ
പ്ലാസ്സർ കൗണ്ടി

അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ഒരു കൗണ്ടിയാണ് **പ്ലാസർ കൗണ്ടി**. ഔദ്യോഗികമായി ഇത് 'കൗണ്ടി ഓഫ് പ്ലാസർ' എന്നറിയപ്പെടുന്നു. 2010 ലെ യു.എസ്. സെൻസസ് പ്രകാരം 348,432 ജനസംഖ്യയുള്ള ഈ കൗണ്ടിയുടെ ആസ്ഥാനം ഔബൺ നഗരത്തിലാണ്. പ്ലാസർ കൗണ്ടി, സാക്രമെൻറോ-റോസ്‍വില്ലെ-ആർഡൻ-ആർക്കേഡ്, CA മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെടുത്തിയിരിക്കുന്നു. ഇത് സാക്രമെൻറോ താഴ്വരയിലും ഗോൾഡ് കൺട്രി എന്നറിയപ്പെടുന്ന സിയേറ നെവാദ മേഖലകളിലുമായിട്ടാണു നിലനിൽക്കുന്നത്. സാക്രാമെൻറോയുടെ പ്രാന്തപ്രദേശങ്ങളിൽ നിന്ന് തഹോയ് തടാകം, നെവാഡ അതിർത്തി എന്നിവിടങ്ങളിൽവരെ ഈ കൌണ്ടി നീണ്ടു കിടക്കുന്നു. 

## പേരിൻറെ ഉത്ഭവം
1848 ൽ സ്വർണ്ണത്തിന്റെ കണ്ടെത്തൽ ലോകത്താകമാനമുള്ള പതിനായിരക്കണക്കിന് ഖനിജാന്വേഷകരെ കാലിഫോർണിയ ഗോൾഡ് റഷിൻറെ കാലത്ത് ഈ മേഖലയിലേയ്ക്കു നയിച്ചു. അതിനുപുറമേ ഖനിത്തൊഴിലാളികൾക്ക് ചരക്കുകളും സേവനങ്ങളും നൽകാനായി ആയിരക്കണക്കിന് ആളുകൾ വേറെയും എത്തിയിരുന്നു. സ്വർണ്ണം കണ്ടെത്തിയതിന് വെറും മൂന്നു വർഷം കഴിഞ്ഞപ്പോൾ, 1851 ഏപ്രിൽ 25 ന് സട്ടർ, യൂബൻ കൗണ്ടികളുടെ ഭാഗങ്ങളിൽ നിന്ന് ഒബൺ ആസ്ഥാനമായി അതിവേഗം വളരുന്ന ഈ  കൗണ്ടി രൂപീകരിക്കപ്പെട്ടു. സ്വർണ്ണമടങ്ങിയ മണൽ, ചരൽ എന്നിവയ്ക്കുള്ള സ്പാനിഷ് പദത്തിൽനിന്നാണ് കൌണ്ടിയ്ക്ക് ഈ പേരു ലഭിച്ചത്. ഖനിത്തൊഴിലാളികൾ ചരലുകളും മണലുകളും കഴുകിയതിനു ശേഷം വലിയ അളവിലുള്ള സ്വർണക്കഷണങ്ങൾ വേർതിരിച്ചെടുക്കുന്നതിനെ "പ്ലായ്സർ മൈനിംഗ്" എന്ന പേരിൽ വിളിച്ചിരുന്നു.

## ചരിത്രം
1880 കളിൽ സ്വർണ്ണ ഖനനം ഈ പ്രദേശത്തെ ഒരു പ്രധാന വ്യവസായമായിരുന്നു. ക്രമേണ പുതിയ താമസക്കാർ ഈ​പ്രദേശത്തെ ഫലഭൂയിഷ്ഠമായ മണ്ണിൽ കൃഷിചെയ്യുകയും, മരപ്പണികളിലും പസിഫിക് റെയിൽറോഡിൻറെ പണികൾക്കായി പ്രവർത്തിക്കുകയും ചെയ്തു. ക്ലോഡെ ചന 1848 മേയ് മാസത്തിൽ ഔബൺ ഗിരികന്ദരത്തിൽ സ്വർണം കണ്ടെത്തിയപ്പോൾമുതൽ ഇവിടെ കുടിയേറ്റം ആരംഭിച്ചു. അതിനുശേഷം ഈ നഗരം ചുറ്റുപാടുമുള്ള സ്വർണ ഖനികളിലെ ക്യാമ്പുകളിലേയ്ക്കു  സാധനങ്ങൾ വിതരണം ചെയ്യുന്ന ഒരു ഷിപ്പിങ് കേന്ദ്രമായി മാറി.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
കേരള സംസ്ഥാന യുവജന കമ്മീഷൻ

യുവാക്കാളെ വിദ്യാസമ്പന്നരാക്കന്നതിനും ശാക്തീകരിക്കുന്നതിനും വേണ്ടി പദ്ധതികൾ ആവിഷ്കരിക്കുകയും നടപ്പിലാക്കുകയും ചെയ്യുന്നതിനും യുവാക്കളുടെ അവകാശങ്ങളുടെ സംരക്ഷകനായി വര്ത്തിക്കുന്നതിനും ആയി രൂപീകരിക്കപ്പെട്ടതാണ് **കേരള സംസ്ഥാന യുവജന കമ്മീഷൻ**. 2014ൽ കേരളാ നിയമസഭ പാസ്സാക്കിയ കേരള സംസ്ഥാന യുവജന കമ്മീഷൻ നിയമത്തിന്റെ അടിസ്ഥാനത്തിലായിരുന്നു സംസ്ഥാന യുവജന കമ്മീഷന്റെ രുപീകരണം. ശാക്തീകരണത്തിലൂടെയും ബോധവൽക്കരണത്തിലൂടെയും സ്വാശ്രയശീലരായ യുവതയെ സൃഷ്ടിക്കുക എന്നതാണ് യുവജന കമ്മീഷന്റെ ലക്‌ഷ്യം.

## ഘടന
തിരുവനന്തപുരം ആസ്ഥാനമായി പ്രവർത്തിക്കുന്ന കമ്മീഷന്റെ പരമോന്നത സ്ഥാനം അധ്യക്ഷൻ / അധ്യക്ഷയാണ്. അധ്യക്ഷനെ കൂടാതെ പതിമൂന്നിൽ കുറയാത്ത അംഗങ്ങളും കമ്മീഷന്റെ ഭാഗമായി പ്രവർത്തിക്കണമെന്നാണ് യുവജന കമ്മീഷൻ ആക്റ്റ് നിഷ്കർഷിക്കുന്നത്.

## പ്രവർത്തനം
മദ്യം-മയക്കുമരുന്ന് ദുരുപയോഗം,റാഗിംഗ്, സൈബർ കുറ്റകൃത്യങ്ങൾ, തീവ്രവാദം എന്നിവയ്‌ക്കെതിരെയും റോഡു സുരക്ഷ, മാനസിക ആരോഗ്യം എന്നിവ സംബന്ധിച്ചും കോളേജുകളിലും പട്ടികജാതി/പട്ടികവർഗ്ഗ കോളനികളിലും ബോധവത്ക്കരണ പരിപാടികൾ നടത്തി വരുന്നു.

# എല്ലാ ജില്ലകളിലും യുവജന അവകാശ സംരക്ഷണം മുൻനിർത്തി നിരവധി അദാലത്തുകളും സിറ്റിംഗുകളും നടത്തി.2020 ജനുവരി 14 ന്തിരുവനന്തപുരം തൈക്കാട് ഗവൺമെന്റ് ഗസ്റ്റ് ഹൌസ് കോൺഫറൻസ് ഹാളിൽ കേരള സംസ്ഥാന യുവജന കമ്മീഷൻ സംസ്ഥാനതല ട്രാൻസ്‌ജെന്റർ അദാലത്ത് സംഘടിപ്പിക്കുന്നു. രാജ്യത്ത് തന്നെ ആദ്യമായിട്ടാണ് ട്രാൻസ്‌ജെന്റർ അദാലത്ത് നടത്തുന്നത്.
# സമകാലിക പ്രസക്തമായ വിഷയങ്ങളിൽ ദേശീയ സെമിനാറുകളും ജില്ലാതല സെമിനാർ/സിമ്പോസിയം/ശില്പശാല എന്നിവ നടത്തി വരുന്നു. സംസ്ഥാനത്തെ തിരഞ്ഞെടുത്തപെട്ട യുവാക്കളാണ് പ്രസ്തുത ശിൽപശാലകളിലും സെമിനാറിലും പങ്കെടുത്തിട്ടുള്ളത്.
# വിവിധ മേഖലകളിൽ പ്രാഗൽഭ്യം തെളിയിച്ച യുവ തലമുറയിൽ പെട്ട പ്രതിഭകൾക്ക് എല്ലാ കൊല്ലവും യൂത്ത് ഐക്കൺ പുരസ്‌കാരം നൽകി വരുന്നു.
# പാർശ്വവത്കൃത യുവജനങ്ങളുടെ ശാക്തീകരണം/ആരോഗ്യ പരിപാലനം
# യൂത്ത് ലീഗൽ സപ്പോർട്ട് സെന്റർ
# സാമ്പത്തികവും സാമൂഹികവുമായി ഏറെ പിന്നോക്കം നിൽക്കുന്ന യുവജനങ്ങളിൽ നിയമ സഹായം ആവശ്യമുള്ളവർക്കായി ഒരു ടോൾഫ്രീ നമ്പറിലൂടെ സേവനം നൽകുന്നതിനുള്ള പദ്ധതി കേരള സംസ്ഥാന യുവജന കമ്മീഷൻ നടപ്പിലാക്കിയ പദ്ധതിയാണ് യൂത്ത് ലീഗൽ സപ്പോർട്ട് സെന്റർ. നിയമ വിദഗ്ദരുടെ ഒരു പാനൽ രൂപപ്പെടുത്തി ടോൾഫ്രീ നമ്പറിലൂടെ ആവശ്യക്കാർക്ക് നിയമസഹായം നൽകുന്നതാണ് പദ്ധതിയുടെ ലക്ഷ്യം.
# സാംസ്‌കാരിക വിനിമയ പദ്ധതി

## അധികാര സ്ഥാനങ്ങൾ
ഡിവൈഎഫ്ഐ സംസ്ഥാന സെക്രട്ടേറിയറ്റ് അംഗവും എഴുത്തുകാരിയുമായ ചിന്താ ജെറോമാണ് നിലവിൽ സംസ്ഥാന യുവജന കമ്മീഷൻ അധ്യക്ഷ.

## അവലംബം


വർഗ്ഗം:കേരളം
2018-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക

## 2018ലെ മലയാളചലച്ചിത്രങ്ങൾ

## അവലംബം

വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
വർഗ്ഗം:2018-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ വർഷം അനുസരിച്ച്
ആച്ചുക്കാവ് ദേവീമഹേശ്വര ക്ഷേത്രം

ലഘുചിത്രം|227x227ബിന്ദു|ആച്ചൂക്കാവ് ദേവീമഹേശ്വര ക്ഷേത്രം, തീക്കോയി
കോട്ടയം ജില്ലയിലുള്ള തീക്കോയി എന്ന സ്ഥലത്ത് സ്ഥിതിചെയ്യുന്ന ഹിന്ദു ക്ഷേത്രമാണ് **ആച്ചുക്കാവ് ദേവീമഹേശ്വര ക്ഷേത്രം**. നൂറ്റാണ്ടുകൾ പഴക്കമുള്ള ഈ ക്ഷേത്രം ഇപ്പോൾ എസ്എൻഡിപി യോഗത്തിന്റെ കീഴിലാണ്. ഭദ്രകാളിയും, ശിവനുമാണ് ഇവിടുത്തെ മുഖ്യ പ്രതിഷ്ഠകൾ. നൂറ്റാണ്ടുകളുടെ ചരിത്രമുള്ള ക്ഷേത്രത്തിൽ ആദ്യം ദേവീ പ്രതിഷ്ഠ മാത്രമായിരുന്നു ഉണ്ടായിരുന്നത്, പിൽക്കാലത്ത് ഉപദേവത പ്രതിഷ്ടകളും തുടർന്ന് ക്ഷേത്രത്തോടു ചേർന്ന് ശിവപ്രതിഷ്ടയും നടത്തിയതോടുകൂടി ആച്ചുക്കാവ് ദേവീമഹേശ്വര ക്ഷേത്രമെന്ന് അറിയപ്പെട്ടു തുടങ്ങി. നിരവധി ചിത്രങ്ങളും ശിൽപങ്ങളുമൊക്കെകൊണ്ട് വളരെ മനോഹരമായാണ് ക്ഷേത്രം പുതുക്കി നിർമ്മിച്ചിരിക്കുന്നത്. പ്രശസ്ത വിനോദ സഞ്ചാര കേന്ദ്രങ്ങളായ വാഗമൺ, മാർമല അരുവി, എന്നിവ ഇതിനടുത്താണ്‌.

വർഗ്ഗം:ഭഗവതിക്ഷേത്രങ്ങൾ
ഇർവിൻഡെയിൽ

**ഇർവിൻഡെയിൽ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയിയിൽ ലോസ്‍ ആഞ്ചെലസ് കൌണ്ടിയിലെ സാൻ ഗബ്രിയേൽ താഴ്‍വരയിൽ സ്ഥിതിചെയ്യുന്ന ഒരു നഗരമാണ്. 2000 ലെ യു.എസ്. സെൻസസിൽ 1,446 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 1,422 ആയി കുറഞ്ഞിരുന്നു.

## ഭൂമിശാസ്ത്രം
ഇർവിൻഡെയിൽ നഗരം നിലനിൽക്കുന്ന അക്ഷാംശ രേഖാംശങ്ങൾ  (34.112, -117.964) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിന്റെ ആകെ  വിസ്തീർണം 9.6 ചതുരശ്ര മൈൽ (25 ചതുരശ്ര കിലോമീറ്റർ) ആണ്. ഇതിൽ 8.8 ചതുരശ്ര മൈൽ (23 ചതുരശ്ര കിലോമീറ്റർ) കര ഭൂമിയും ബാക്കി 0.8 ചതുരശ്ര മൈൽ (2.1 ചതുരശ്ര കിലോമീറ്റർ) പ്രദേശം (8.19 ശതമാനം) ജലം ഉൾപ്പെട്ടതുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഇൻയോ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൌണ്ടിയാണ് **ഇൻയോ കൗണ്ടി**. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ കൗണ്ടിയിലെ ജനസംഖ്യ 18,546 ആയിരുന്നു. കൗണ്ടി സീറ്റ് ഇൻഡിപെൻഡൻസ് നഗരത്തിൽ സ്ഥിതിചെയ്യുന്നു. ഇൻയോ കൌണ്ടി, സിയേറാ നെവാദയുടെ കിഴക്കുവശത്തും മദ്ധ്യകാലിഫോർണിയയിലെ യോസ്മൈറ്റ് ദേശീയോദ്യാനത്തിൻറെ തെക്കുകിഴക്കു ഭാഗത്തായിട്ടുമാണ് നിലനിൽക്കുന്നത്. ഓവൻസ് നദീതടം ഈ കൌണ്ടിയലുൾപ്പെടുന്നു. ഈ കൌണ്ടിയുടെ പാർശ്വഭാഗത്തായി പടിഞ്ഞാറ് സിയേറ നെവാദയും കിഴക്ക് വൈറ്റ് മലനിരകളും ഇൻയോ മലനിരകളുമാണ് സ്ഥിതിചെയ്യുന്നത്.

## അവലംബം

## പുറം കണ്ണികൾ

* Inyo County Tourism website
* Eastern California Museum

വർഗ്ഗം:കാലിഫോർണിയയിലെ കൗണ്ടികൾ
മെഡക് കോട്ട

തെലങ്കാനയുടെ തലസ്ഥാനമായ ഹൈദരാബാദിൽ നിന്നും 100 കിലോമീറ്റർ അകലെ സ്ഥിതി ചെയ്യുന്ന മേഡക് ജില്ലയിലാണ് മേഡക് കോട്ട സ്ഥിതി ചെയ്യുന്നത്. നഗരത്തിന്റെ വടക്കുഭാഗത്തായാണ് കോട്ട സ്ഥാനം. റോഡ്, റെയിൽ മാർഗ്ഗം ഇവിടെ എത്തിച്ചേരാം. പുരാതന ഇന്ത്യയിലെ കാകതീയ രാജാക്കന്മാരുടെ ഒരു ഇടത്താവളം കൂടിയാണ് ഒരു കുന്നിൻമുകളിൽ പണിത ഈ കോട്ട.

കാകതീയ ഭരണം ഉന്നതിയിലെത്തി നിന്നിരുന്ന പന്ത്രണ്ടാം നൂറ്റാണ്ടിൽ അന്നത്തെ ഒരു ഭരണാധികാരിയായ പ്രതാപ രുദ്രയുടെ കാലതാണ് ഈ കോട്ട നിർമിച്ചത്. കാകതീയ ഭരണത്തിന് ശേഷം  മറ്റൊരു ദക്ഷിണേന്ത്യൻ രാജാക്കൻമാരായ മുസുനൂരി കമ്മകളും  തുടർന്ന് കുത്തുബ് ഷാഹികളും കോട്ട കീഴിലാക്കി. ചരിത്രപരവും വാസ്തുവിദ്യാപരവുമായ പ്രാധാന്യം ഈ കോട്ടയിൽ ഉണ്ട്. പതിനേഴാം നൂറ്റാണ്ടിൽ കുത്തുബ് ഷാഹികൾ പണിത മസ്ജിദും പത്തായപ്പുരയും കോട്ടയ്ക്കകത്ത് കാണാം.

## അവലംബങ്ങൾ
Medak District in AP 
വർഗ്ഗം:ഇന്ത്യയിലെ കെട്ടിടങ്ങളും നിർമ്മിതികളും - അപൂർണ്ണലേഖനങ്ങൾ
ഡെൽ റേ ഓക്ക്സ്

**ഡെൽ റേ ഓക്ക്സ്**, അമേരിക്കൻ ഐക്യനാടുകളിലെ കാലിഫോർണിയയിലെ മോണ്ടെറെ കൗണ്ടിയിൽ സ്ഥിതിചെയ്യുന്ന ഒരു നഗരമാണ് (മുമ്പ് ഡെൽ റേ വുഡ്സ് എന്നറിയപ്പെട്ടിരുന്നു).  ഡെൽ റേ ഓക്ക്സ് നഗരം കടൽത്തീരത്തിന് തൊട്ടു തെക്കു കിഴക്കായി സമുദ്ര നിരപ്പിൽ നിന്നും ഏകദേശം 82 അടി (25 മീറ്റർ) ഉയരത്തിൽ സ്ഥിതി ചെയ്യുന്നു. 2010 ലെ യു.എസ്. സെൻസസ് പ്രകാരം ഈ നഗരത്തിലെ ജനസംഖ്യ1,624 ആയിരുന്നു. ഡെൽ റേ ഓക്സ് നഗരം ഒരു പ്രാദേശിക സർക്കാർ ഏജൻസിയായ മോണ്ടെറെ ബേ ഏരിയ ഗവൺമെൻറിൽ അംഗമാണ്.

## ഭൂമിശാസ്ത്രം
ഡെൽ റേ ഓക്ക്സ് നിലനിൽക്കുന്ന അക്ഷാംശ രേഖാംശങ്ങൾ  ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിന്റെ ആകെ വിസ്തീർണ്ണം 0.5 ചതുരശ്ര മൈൽ (1.3 ചതുരശ്ര കിലോമീറ്റർ) ആണ്, അതിൽ 99.58% കര ഭൂമിയും ബാക്കി 0.42% ജലം ഉൾപ്പെട്ട പ്രദേശങ്ങളുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
പെരിയാന്ത്

ലഘുചിത്രം|Diagram showing the parts of a mature flower. In this example the perianth is separated into a calyx (sepals) and corolla (petals)
പെരിയാന്ത് The **perianth** (**perigonium**, **perigon** or **perigone**) പൂവിന്റെ കായികഭാഗമാണ്. ഇത് ഒരു അലൈംഗികഭാഗവുമാണ്. ഈ ഭാഗം പ്രത്യുത്പാദനഭാഗമല്ല. പൂവിന്റെ ലൈംഗികാവയമായ ജനിപുടം, കേസരപുടം ഇവയെ പൊതിഞ്ഞു നിൽക്കുന്നു. പെരിയാന്തിൽ ദളപുടം, വിദളംഎന്നിവ അടങ്ങിയിരിക്കുന്നു. പെരിയാന്ത് എന്ന വാക്ക് ഗ്രിക്ക് വാക്കായ Greek περί, *peri*, അർത്ഥം: ചുറ്റിലും (around), άνθος, *anthos*, അർത്ഥം: പൂവ് (flower)എന്നീ വക്കുകൾ ചേർന്നതാണ്. ശേവാലങ്ങളിലും ലിവർവർട്ടുകളിലും പെരിയാന്ത് അലൈംഗികമായ ട്യൂബ് പൊലുള്ള രുപഘടനയുള്ള ഭാഗങ്ങളാണ്. ഇവ പെൺ ലൈംഗികഭാഗത്തെ ചുറ്റിനിൽക്കുന്നു. (പെൺലൈംഗികഭാഗമായ സ്പോറോഫൈറ്റ്)

## സപുഷ്പികളായ സസ്യങ്ങൾ
വിദളങ്ങൾക്കും ദളങ്ങൾക്കും ആസ്യരന്ധ്രങ്ങളും സംവഹനവ്യൂഹവുമുണ്ട്. ഇവ ആവശ്യമില്ലങ്കിൽ കൂടി. മുമ്പുണ്ടായിരുന്ന അവയവങ്ങൾ അതുപോലെ നിലനിന്നെങ്കിലും അവയുടെ ധർമ്മം അവ വഹിക്കുന്നില്ല. ആമ്പലിലും മറ്റും പെരിയാന്ത് പർവ്വങ്ങളിൽ സ്പ്രിങ് രൂപത്തിലാണ് ക്രമീകരിച്ചിരിക്കുന്നത്. വൃത്തവലയങ്ങളല്ല. 

### കൊറോണ
ലഘുചിത്രം|Flower of ''Narcissus'' showing an outer white corolla with a central yellow corona (paraperigonium)
ലഘുചിത്രം|Flower of ''Passiflora incarnata'' showing corona of fine appendages between petals and stamens
An additional structure in some plants (e.g. *Narcissus*, ''Passiflora'' (passion flower), some *Hippeastrum*, Liliaceae) is the **corona** (paraperigonium, paraperigon, or paracorolla), a ring or set of appendages of adaxial tissue arising from the corolla or the outer edge of the stamens. It is often positioned where the corolla lobes arise from the corolla tube.
[ലഘുചിത്രം|Ligulate floret, typical for some members of the family [ആസ്റ്റ്രേസീ|Asteraceae:
**A.** inferior ovary
**B.** The calyx is a crown-shaped pappus, called a corona.
**C.** Anthers are united in a tube around the style, though the filaments are separate.
**D.** A ligulate petal extends from the tubular corolla.
**E.** style and stigmas]]

## ഗ്രന്ഥസൂചി
* 

## അവലംബം

വർഗ്ഗം:സസ്യശരീരഘടനാശാസ്ത്രം
സെന്റ് മേരീസ് ചർച്ച്, പൂവാറൻതോട്

സീറോ മലബാർ  സഭയുടെ അധീനതയിലുള്ളതും താമരശ്ശേരി രൂപതയിൽ സ്ഥിതി ചെയ്യുന്ന റോമൻ കത്തോലിക്കാ  ഇടവക ദേവാലയമാണ് **സെൻറ്റ്. മേരീസ് ചർച്ച് പൂവാറൻതോട്**(). പരിശുദ്ധ മാതാവിൻറെ നാമധേയത്തിലാണ് പള്ളി സ്ഥാപിച്ചിരിക്കുന്നത്.  കോഴിക്കോട് ജില്ലയിലെ കൂടരഞ്ഞി ഗ്രാമ പഞ്ചായത്തിൽപെട്ട മലമടക്കുകളിൽ ഒറ്റപെട്ടു കിടക്കുന്ന ഒരു ഗ്രാമമാണ്‌ പൂവാറൻതോട്. പരിശുദധ കന്യാമറിയത്തിന്റെയും വിശുധ സെബസ്റ്റ്യാനോസിന്റെയും തിരുന്നാൾ എല്ലാകൊല്ലവും ഫെബ്രുവരി മാസത്തിൽ ആഘോഷപൂർവ്വം നടത്തിവരുന്നു.
## ചരിത്രം
1960-1962 കാലഘട്ടങ്ങളിലാണ്‌ കുടിയേറ്റം ആരംഭിക്കുന്നത്. മലബാർ മേഖല കുടിയേറ്റത്തിന് അനുയോജ്യമാണെന്ന് വിവരിക്കുന്ന ലേഖനങ്ങൾ ദീപിക പത്രത്തിൽ വന്നതോടെ കുടിയേറ്റത്തിനുള്ളതാല്പര്യം വർദ്ധിച്ചു. പള്ളിക്ക് വേണ്ടി ആദ്യം സ്ഥലം കണ്ടത്തിയത് കല്ലംപുല്ല് ഭാഗത്താണ്. 1970 കാലഘട്ടത്തിൽ ഇവിടെ ഷെഡ്‌ നിർമിച്ച് ദിവ്യബലി അർപ്പിച്ചാണ് തുടക്കം. 1976 മെയ്‌ ഒന്നാം തീയതി കൂടരഞ്ഞി പള്ളിയുടെ കുരിശുപള്ളിയായിരുന്ന പൂവാറൻതോട് പള്ളിയെ ഇടവക ദേവലയമായി ഉയർത്തികൊണ്ടും സെബാസ്റ്റ്യൻ വടക്കേൽ അച്ചനെ പ്രഥമ വികാരിയായി നിയമിച്ചുകൊണ്ടും അഭിവന്ദ്യ പിതാവ് മാർ സെബാസ്റ്റ്യൻ വള്ളോപള്ളി കല്പന നല്കി.

1980ൽ നാടിൻറെ ഹൃദയ ഭാഗത്തായി മത്തായി പേപ്പതിയിൽ നിന്നും വാങ്ങിയ സ്ഥലത്ത് പള്ളി മാറ്റി സ്ഥാപിച്ചു. 1984 ഏപ്രിൽ 26ന് അഭിവന്ദ്യ പിതാവ് മാർ സെബാസ്റ്റ്യൻ വള്ളോപള്ളി കൂദാശ കർമം നിർവഹിച്ചു. 1995ൽ ക്രിസ്തുദാസി സന്ന്യാസിനി സമൂഹം ഇടവകയിൽ സേവനം തുടങ്ങി. ഇപ്പോൾ സക്കറിയാസ് നെടുമല അച്ചൻ സേവനം തുടരുന്നു.
ഇടവകയിലെ ആദ്യ കുടിയേറ്റക്കാരാണ് പെണ്ണാപറമ്പിൽ ചാക്കോ, വള്ളിയാംപോയിൽ കുഞ്ഞപ്പൻ, താനത്തുപറമ്പിൽ വർക്കി, മംഗലത്ത് ജോസഫ്‌-ജോർജ്, മൈലടിയിൽ ചാക്കോ, പൂവത്തനാൽ വർക്കി, മുണ്ടാട്ടിൽ ജോർജ്, പേപ്പതിയിൽ മത്തായി, കൊല്ലിയിൽ ജോർജ്, കുമാരപിള്ളിൽ ജോസഫ്‌ എന്നിവർ.
## ഇടവക ഒറ്റനോട്ടത്തിൽ
* പള്ളി ആരംഭിച്ച വർഷം&mdash;1970
* ഇടവക സ്ഥാപിച്ച വർഷം&mdash;1976
* കത്തോലിക്കാ കുടുംബങ്ങൾ&mdash;152
* കത്തോലിക്കാ അംഗങ്ങൾ&mdash;610
* വൈദികർ&mdash;4
* മറ്റു സന്യസ്തർ&mdash;15

## അവലംബം


## പുറത്തേക്കുള്ള കണ്ണികൾ
ഔദ്യോഗിക വെബ്‌സൈറ്റ് 
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ വർഗ്ഗം:കേരളത്തിലെ ക്രിസ്ത്യൻ പള്ളികൾ വർഗ്ഗം:കോഴിക്കോട്  ജില്ലയിലെ ക്രിസ്ത്യൻ പള്ളികൾ

‌‌
സാൻ ബർണാർഡിനൊ ദേശീയ വനം

അമേരിക്കൻ ഐക്യനാടുകളിലെ സൗത്ത് കാലിഫോർണിയ സംസ്ഥാനത്തിലാണ് **സാൻ ബർണാർഡിനൊ ദേശീയ വനം** സ്ഥിതിചെയ്യുന്നത്. 823,816 ഏക്കർ (3,333.87 km2) വിസ്തീർണ്ണമുള്ള ഈ വനത്തിൽ 677,982 ഏക്കർ (2,743.70 ചതുശ്ര കിലോമീറ്റർ) പ്രദേശം സ്വയം ഭരണാവകാശമുള്ളതാണ്. കിഴക്കുഭാഗത്ത് സാൻ ബർനാർഡിനോ മലനിരകൾക്ക് കുറുകെയും സാൻ ജാസിന്റോ മലനിരകൾക്കും ദ്വീപിന്റെ വടക്കുഭാഗത്തുള്ള സാൻന്ത റോസ മലനിരകളിലുമായി രണ്ട് പ്രധാനഭാഗങ്ങളായിട്ടാണ് ഈ വനപ്രദേശം കാണപ്പെടുന്നത്. 2,000 മുതൽ 11,499 അടി (600 മുതൽ  3505 മീ.) ഉയരത്തിലാണ് ഈ വനനിരകളുടെ സ്ഥാനം.

സാൻ ഗോർഗോനിയോ, കുക്കമോൻഗ, സാൻ ജാസിന്റോ,സാന്തറോസ, ബിഗ്ഹോൺ മലനിരകൾ തുടങ്ങിയ അഞ്ച് വിജനപ്രദേശങ്ങൾ ഈ വനമേഖലയിൽ ഉൾപ്പെട്ടിരിക്കുന്നു. സാൻ ബർണാർഡിനൊയിലാണ് ഈവനത്തിന്റ ഹെഡ്കോർട്ടേഴ്സ് സ്ഥിതിചെയ്യുന്നത്. ലിറ്റിൽ ക്രീക്ക്, ഇഡിൽവൈൽഡ്, സ്കൈഫോറസ്റ്റ് എന്നീപ്രദേശങ്ങളിൽ ജില്ലാ ഓഫീസുകൾ പ്രവർത്തിക്കുന്നു.

1936-ൽ പുറത്തിറങ്ങിയ അമേരിക്കൻ ചരിത്ര സിനിമകളിലൊന്നായ *ഡാനിയൽ ബൂനെ* എന്ന ചലച്ചിത്രത്തിന്റെയും 1969-ൽ പുറത്തിറങ്ങിയ *പെയിന്റ് യുവർ വാഗൺ* എന്ന ചലച്ചിത്രത്തിന്റെയും ഷൂട്ടിംഗ് ഈ വനത്തിലായിരുന്നു ചിത്രീകരിച്ചത്.

## ഭൂമിശാസ്ത്രം
യുണൈറ്റഡ് സ്റ്റേറ്റ് ജിയോളജിക്കൽ സർവ്വേ പ്രകാരം തെക്കും വടക്കും രണ്ടു വലിയ ഭാഗങ്ങളായിട്ടാണ് ഈ വനപ്രദേശം സ്ഥിതിചെയ്യുന്നത്. വനത്തിന്റെ പടിഞ്ഞാറൻ അതിര് അഞ്ചെലെസ് ദേശീയവനവുമായും  തെക്ക്-വടക്കൻ മേഖലയിൽ ഏകദേശം പത്തു മൈലോളം ദൂരത്തിൽ ഇന്റർസ്റ്റേറ്റ് 15 ആയും ചേർന്നു കിടക്കുന്നു. വനത്തിന്റെ വിസ്താരമേറിയ വടക്കൻപ്രദേശം കിഴക്കു-പടിഞ്ഞാറായി 90 കിലോമീറ്ററും വടക്കു-തെക്കുഭാഗത്തായി 40 കിലോമീറ്ററും സാൻ ബർണാർഡിനൊ മലനിരകളിൽ വ്യാപിച്ചുകിടക്കുന്നു. പടിഞ്ഞാറൻ പ്രദേശം സാൻ അന്റോണിയോ മലനിരകളിലും സാൻ ബർണാർഡിനൊ കൗണ്ടിയിലെ റൈറ്റ് വുഡിലുമായി വ്യാപിച്ചു കിടക്കുന്നു. വനത്തിന്റെ കിഴക്കൻഭാഗം ഏകദേശം 10 മൈൽ ബിഗ് ബീയർ സിറ്റിയുമായി ചേർന്നു കിടക്കുന്നു.

## സസ്യജാലങ്ങൾ
കോണിഫർ സസ്യങ്ങളാണ് ഈ വനത്തിൽ കണ്ടു വരുന്നത്. പൊൻഡൊറോസ പൈൻ (*Pinus ponderosa*), ജെഫെറി പൈൻ (*Pinus jeffreyi*), ഷുഗർ പൈൻ (*Pinus lambertiana*),കൗൾട്ടർ പൈൻ (*Pinus coulteri*), ലോഡ്ജിപോൾ പൈൻ (*Pinus contorta*), സിംഗിൾ-ലീഫ് പിനിയോൺ (*Pinus monophylla*), ക്നോബ്കോൺ പൈൻ (*Pinus attenuata*) എന്നീ പൈൻ വർഗ്ഗത്തിൽപ്പെട്ട സസ്യങ്ങളും ബിഗ് കോൺ ഡൗഗ്ലാസ്-ഫിർ (*Pseudotsuga macrocarpa*), വൈറ്റ് ഫിർ (*Abies concolor*), ഇൻസെൻസ് സീഡർ (*Calocedrus decurrens*), വെസ്റ്റേൺ ജൂനിപെർ (*Juniperus occidentalis*), കനിയോൺ ലിവ് ഓക്ക് (*Quercus chrysolepis*), കാലിഫോർണിയ ബ്ലാക്ക് ഓക്ക് (*Quercus kelloggii*) പസഫിക് ഡോഗ് വുഡ് (*Cornus nuttallii*)എന്നീ സസ്യങ്ങളും ഇവിടത്തെ സസ്യജാലങ്ങളിൽപ്പെടുന്നു. 87,400 ഏക്കർ (354 km2) വിസ്തൃതിയിൽ ഓൾഡ് ഗ്രോത്ത് സസ്യങ്ങൾ ആണ് വനത്തിൽ കൂടുതലും കണ്ടു വരുന്നത്. അവയിൽ കൂടുതലും പൈൻ മരങ്ങളും ഫിർ മരങ്ങളുമാണ്.

## അവലംബം

Yellow Post Camp Site Info Dated Feb 2014  https://commons.wikimedia.org
/wiki/File:Yellow_camp_site_info_big_bear.pdf

## പുറത്തേയ്ക്കുള്ള കണ്ണികൾ

*Official '''San Bernardino National Forest''' website
*Local Hikes.com: Southern California Trails in the San Bernardino National Forest  
*Off-Road Trails in the San Bernardino National Forest 
*SBNF Supervisor's webpage (2006)

വർഗ്ഗം:കാലിഫോർണിയയിലെ ദേശീയ വനങ്ങൾ